Yanmaz xatirələr (hekayə) – Müşfiq XAN | SENET.AZ\nBuradasınız: Ana səhifə / Araşdırma / Manşet / Müşfiq XAN / OxucuKlubu / Redaktorun seçimi / Yazarlar / Ədəbiyyat / Yanmaz xatirələr (hekayə) – Müşfiq XAN\nYanmaz xatirələr (hekayə) – Müşfiq XAN\n21 Avqust 2018 54 Baxış\nSenet.az oxucularına “Ustad” jurnalının 19-cu sayından, tanınmış dedektiv yazar Müşfiq XANın “Yanmaz xatirələr” hekayəsini təqdim edir.\nHekayə real əhvalat əsasında qələmə alınmışdır.\nAdların bəziləri müəllif tərəfindən dəyişdirilmişdir.\nHekayənin süjetində yazıçının təxəyyül əlavələri yer almışdır.\nHələlik hava qaralmamışdı. Amma nə fərqi var idi ki, indi gündüz olmasına baxmayaraq yaşadığı daxmadan bayıra çıxmağa bircə addımlıq da taqəti qalmamışdı. Həm lap çıxmaq istəsəydi belə, dizəcən yağmış qarın içində təkbaşına nə edə biləcəkdi?! Gənc vaxtları olsaydı kürkünü geyinib, baltasını çiyninə alıb, meşənin ən sıx yerlərindən odun gətirməyə gedərdi. Nəinki qar-boran, heç tufan da olsa, onu yolundan döndərə bilməzdi. Amma indi əldən düşmüşdü. Aclıqdan yox, xəstəlik və soyuq onu bu hala gətirmişdi. Elə üşüyürdü ki, Viktor, hərdən dilini çıxarıb dodaqlarını yalamasaydı, ağzının içinin donacağını düşünürdü. Elə bil qar meşəyə deyil, birbaşa onun ürəyinə, içinə yağırdı.\nSınıq-salxaq rütubətli döşəmədə sinəsi üstə bir az sürünüb hisdən qapqara qaralmış çaydanı özünə tərəf çəkdi. Sobanı qalamalıydı. Həm daxmanı bir az isitmək, həm də az da olsa qızınmalıydı. Axırıncı odunları srağagün yandırıb bir neçə saatlıq özünə gəlmişdi. Ancaq bu gün daha sərt şaxta olacağına şübhə yox idi. Daxmanın yarıdan çoxunu tutan kitablara təəssüflə nəzər saldı. Dünəndən bəri əlacsız qalıb bir xeylisini sobada yandırmışdı. Donmamaq üçün buna məcbur idi Viktor.\nBu daxmada ondan başqa heç kim yaşamırdı. Ümumiyyətlə, bu meşədə ondan başqa kimsə yox idi. Yapyalnız idi. Hərdən ovçular bu meşəyə meyil salsa da, indi onlar da çoxdandır gözə dəymirdilər. Çay, qənd, un, paltar yumaq üçün lazım olanları artıqlaması ilə ovçulardan alırdı. Və bir də son vaxtlar hər həftə Oleq yadına düşürdü – köhnə dostu. O da Viktor kimi odunçu idi. Amma artıq iki il olacaqdı ki, Oleq ona baş çəkmirdi. Bəlkə də çoxdan ölmüşdü. Kaş sağ olaydı, – indi Viktor dostunu xatırlayarkən ürəyində bunu dua etdi. Sonra necə oldusa, Oleqin axırıncı dəfə onun yanına gələndə yenidən evlənməklə bağlı danışdıqları yadına düşdü.\nİyirmi il olacaqdı Viktorun bu daxmada tək-tənha yaşadığı. Əvvəllər dolanışığı əla idi. Meşədə əlinə keçən qənimətlərdən nə oldusa ovçulara satar, yemək-içmək sarıdan korluq çəkməzdi. Meşənin bu hissəsinə ən yaxın olan bircə kənd vardı. Yaxın deyəndə ki, gedib ilk evə çatmaqdan sarı belə şəraitdə 3-4 saat fasiləsiz piyada getmək lazım idi. Ötən illər ərzində Viktorun o kəndə cəmi iki dəfə yolu düşmüşdü. İnsanlar əcəb varlı-hallı yaşayardı. Min hektarlarla üzümlük, narlıq, balıq vətəgələri, mal-qaranın sayı-hesabı yox, hamının da işi var idi. Yadımdadı 3-4 il əvvəl o qədər içmişdi ki, gecəni kənddə qalmışdı – Motya xalanın evində. Motyanın oğlu kömür mədənində həlak olmuşdu. Ana danışırdı ki, hər dəfə daş kömürü qalın tökmə sobaya doldurub evi qızdıranda oğlu yadına düşür. “Belə olanda bədənim buz bağlayır. Əllərimi lap alovun içinə də salsam canım qızmır” – deyirdi qadın.\nİkinci dəfə isə o kəndə yolu keçən il düşmüşdü. Meşəyə gələn ovçulardan biri hansısa qərib diyardan gələn qadının kənddə Viktor adlı tənha yaşayan adamı axtardığını demişdilər. Viktor da böyük ümidlərlə 15 il əvvəl onu atıb gedən sevdiyi qadını görəcəyini sanaraq həmin kəndə getmişdi. Lakin sevimli arvadı Lidanı tapmamışdı…\nAtası Vladimir fəhlə, anası Antonina klub müdiri idi. Viktor orta məktəbi də elə bu rayonda bitirib, əsgərliyə gedib, qayıdıb elə kolxozdaca traktorçu işləməyə başlamışdı. Sonra evlənmişdi. Amma oğul-uşaq atası olmamışdı. İki qardaşı, iki bacısı vardı. Qardaşları Valentin və İvan Moskvada, bacıları Nadejda və Qalina isə Rusiyanın Tolyatti şəhərində yaşayırdılar.\nO illər ata-anası, iki bacısı və bir qardaşı ilə birlikdə bu daxmada yaşayırdı. Böyük qardaşı Valentin onlardan ayrılmış, köçüb getmişdi. Sonra bacıları ərə getdi, kiçik qardaşı İvan da evlənib əvvəl Bakıya, sonra isə Moskvaya köçdü. Onda artıq valideynləri dünyasını dəyişmişdilər. Viktoru ən son tərk edən arvadı oldu. Bir axşam odundan evinə – daxmaya qayıdanda Lidanın yazdığı məktub qalmışdı özündən sonra. O gündən bəri Viktor hər gün nəsə yazır, hər gününü çox sevdiyi Lida ilə söhbətləşirmiş kimi kağızlara köçürürdü. Bir dəfə həmin dəftərlərdən biri dostu Oleqin əlinə keçmişdi. Oxumaq istəmişdi. Viktor etiraz etməmişdi. Oxumuşdu və yazdıqlarını çox bəyənmişdi.\nViktor artıq bir ildi ki, darıxmırdı da. Elə bil darıxmaq hissini ömürlük tərgitmişdi. Tək qalmağa, başının çarəsinə tək baxmağa çoxdan öyrənmişdi. Düşüncələr içində küldən başqa bir şey gözə dəyməyən sobaya nəzər saldı. Necə miskin görünürdü. Tükləri biz-biz oldu bu mənzərədənmi, soyuqdanmı, anlamadı. Daxmanın çölə açılan yeganə balaca pəncərəsindən hələ də lopa-lopa yağan qara tamaşa elədi. Elə bil göyün də ürəyi dolu idi. Viktorun qəsdinə dayanmışdı.\nViktor dərin fikrə gedib elə arxasıüstə uzandığı yerdəcə rütubət hopmuş siqaretdən birini yandırdı. Tütün çırtıltı ilə yandıqca sanki barmaqlarının arasından bədəninə xəfif isti yayılırdı. Qəfil gülməyə başladı. Olmaya ömrünün axırıncı gününü yaşayırdı?! Kitablara bir də nəzər saldı. İndi yandırmağa başlasaydı səhərə kimi ancaq çatardı. Bəs sonra? Sonra necə olacaqdı? Günəş doğacaqdımı? Qar əriyəcəkdimi? Özündə güc tapıb kəndə qədər gedə biləcəkdimi? Nəfəs dərmədən verdiyi suallarla özünü bezdirdi. Ayağa qalxmağa çalışdı, lakin dizləri üstə çətinliklə oturdu. Dünən ayırdığı və gözdən çıxardığı kitablardan bir neçəsini sobaya atıb kibriti alışdırdı. Kitablar yandıqca gözünün qarşısında Lida haqqında yazdığı xatirələr, birlikdə keçirdiyi günlər canlanırdı. Sıra onlara da gələcəkdimi?..\nLida gedəndən sonra o tamamilə tək qalmışdı. Və Viktor 15 il idi ki, ümidlə onu burda – öz daxmasında gözləyirdi. Sevimli arvadı hər gecə yuxusuna girirdi. Hər dəfə bir qılıqda, hər dəfə başqa cürə. Amma hamısında Lidanın görkəmində bir yazıqlıq, bir məyusluq, bir peşmanlıq sezilirdi. Gah görürdü ki, sevimli arvadı yenicə qalanmış sobada onun üçün qaban tikələri qızardır, gah meşə otlarından çay dəmləyir, odundan yorğun qayıtdığı günlərdə vedrədə su qoyub qızdırır, sobaya bol-bol odun doldurub daxmanı yaxşıca qızdırır, Viktor da yuyunub qəşəngcə yayxanır; hava qaralan kimi Lida da ərinin yanına soxulur, səhərə qədər bir-birinə qısılıb yatırlar. Buna görə də Viktor illərdi bu daxmanı tərk edə bilməmişdi. Düşünürdü ki, burdan getsə, dəli olar, havalanar.\nHər səhər Lida ilə meşənin lap qıraqlarına gedib, uzaqlara baxar, hər dəfə hənirti görəndə elə bilərdi ki, indicə qardaşları, bacıları gələcək, onun boynuna sarılacaq.\nViktoru bu meşəyə, bu daxmaya bağlayan ayrı bir səbəb də var idi – atasını da, anasını da bu meşədə dəfn etmişdi – daxmasına lap yaxın yerdə. Hər gün məzarlarına gedib onlarla dərdləşir, dünyanın bütün miskinliklərini, çarəsizliklərini onlara gileylənər, ürəyini boşaldıb toxdaqlıq tapardı. Lida onu atıb gedən günü Viktor səhərəcən ata-anasının məzarının yanında yatıb qalmışdı. Yaxşı ki, canavarlar, qabanlar onu parçalamamışdılar. Parçalasaydılar belə hiss etməyəcəkdi həmin gün. Canında o qədər ağrı-acı, əsəb-kin var idi, üstəlik üst-üstə bəlkə ona yaxın şərab şüşəsini boşaltmışdı. Məzarların düz dibində ocaq da qalamış, əlinə keçən çırpıları da ora qalaqlayıb əməlli-başlı tonqal eləmişdi. Bəlkə də vəhşi heyvanlar odun qorxusundan həmin gün Viktora yaxın düşə bilməmişdilər.\nHərdən kövrəlib qardaşlarını xatırlasa da, bu tez keçir, öz-özünə deyinib əsəbiləşərdi. İki qardaşının heç biri ata-anasının dəfninə gəlməmişdilər. Onlar ilə əlaqəsi 25 ildən çox idi ki, kəsilmişdi. Heç bilmirdi indi harada yaşayırlar, ölüblər, qalıblar. Bacıları isə hardansa xəbər tutub yasa gəlmişdilər. Həm də minbir əziyyətlə. Qayıdıb gedəndə də Viktora az qala yalvarıb: “nə görmüsən bu meşədə təkcə? Daha heç kim qalmayıb, bir vəhşi atlardı, bir də canavarlar, qabanlar. Gəl aparaq səni”. Viktor isə bütün yalvarışlara rəğmən heç yerə getməyəcəyini demişdi.\nBacıları ağlaya-ağlaya getmişdilər. Viktor da onların boyunlarını qucaqlayıb ağlamışdı, “məndən narahat olmayın” demişdi. Balaca bacısı Nadenka gəldiyi yük maşınının kuzasından qardaşı gözdən itənədək əl eləmişdi. Viktor hər dəfə o anları xatırlayanda ürəyinə elə bil köz basırdılar, canındakı üşütmə keçirdi, sonra kövrəlir, zır-zır ağlamağa başlayırdı.\nAmma Viktor özünü buraxmadı. Tədricən alışdı təkliyə. Meşədə quşların səsindən rahatlıq tapmağı, yarpaqların xışıltısını beynində rəngli filmlərə çevirməyi öyrəndi. Nə maşın səsi, nə televizor, nə də insan səs-küyü – bunların heç biri burda onu narahat etmirdi. Əsəbləri sakit idi, nə başı ağrıyırdı, nə ürəyi. Bircə bu andıra qalmış böyrəkləri də sözünə baxsaydı olmazdımı? Deyəsən, bu dəfə ağrılarına uduzacaqdı Viktor. Şiddətli ağrılar şaxtalarla birlikdə yetirmişdi özünü bu il…\nSobaya nəzər saldı. Sönmüşdü. Kağızın istiliyi ancaq bu qədər ola bilərdi, nə etməli…\nQaranlıq çökmüşdü. Viktor indicə bayırdan gələn səsə qulaq verərkən bunun fərqinə vardı. Bir sürü çaqqal daxmanın qarşısında dayanıb ulaşırdı. Bu o qədər vahiməliydi ki, naşı adam olsaydı ürəyi qorxudan həmin an partlayardı. Viktor isə çaqqalların bu simfoniyasına çoxdan alışmışdı. Nə vaxt ki onların səsini eşitmədi, həmin günü narahat yatardı. Əlbəttə, qorxurdu. Həm də çox qorxurdu. Zalımlar sürü ilə gəlirdilər. Adama cumsalar, parçalayıb tikə-parça edərdilər. Elə hala salardılar ki, qanın qaşığa gəlməzdi. Çölə çıxmaq olmazdı. Elə ki, lampanı yandırdın, daxmanın həndəvərindən yox olurdular. Amma indi lampanı işıqlandırmaq üçün bircə damcı da kerosin qalmamışdı.\nİkinci dəfə kəndə gedəndə Motya xala Viktora bir boğaz inək bağışlamışdı. Doğandan sonra südündən sağıb içsin, sağlam olsun deyə. İnək doğan günü çaqqallar elə bil iy duymuşdular. Cumub buzovu parçalamışdılar, inəksə salamat qurtula bilmişdi. Viktor həmin gün inəyin öz balasını axtaran naləli səsindən səhərə kimi yata bilməmişdi…\nAyın, ilin, həftənin hansı günü olduğunu çoxdan unutmuşdu. İndi saat neçə olardı, heç onu da bilmirdi. Nəyinə gərək idi? İnilti ilə ağzıüstə sobanın düz yanına yıxıldı. Bu illərini meşəyə həsr etmiş bir odunçunun soba ilə sonuncu halallaşması idi. Qucağına doldurduğu olan-qalan kitabları közərən yerə töküb kibriti çəkdi. Lida üçün yazdığı dəftərləri yanına yığmışdı. Bir az dikəlib üstündə oturmaqdan ötrü altına çəkdi – tir-tir əsirdi. Kitabların səhifələri alışdıqca alovun şöləsi çöhrəsində illərdən bəri iz salan əzabın donuq rəsmini axırıncı dəfə boyayırdı. Alov qəfil cuşə gəldi və sobadakı bütün kağızlar külə döndü. Gözləri yumulmaq üzrəydi. Ayaqlarındakı keylik, donuqluq getdikcə bütün bədəninə və qollarına sirayət edirdi. Üstündə oturub sanki bərk-bərk qorumağa çalışdığı var-dövlətini – arvadı onu tərk edən gündən bəri hər gün yazdığı bütün dəftərləri son taqətini toplayıb sönmək üzrə olan sobanın içinə atdı. Və həmin an silinmək üçün yola düşən xatirələrlə birlikdə gözlərini də yumdu. Güclü külək əsdi. Çovğun qopdu. Sobanın buxarasından qar içəri doldu. Sonra ətrafa səssizlik çökdü.\nGözlərini qorxa-qorxa açmağa çalışanda burnunun düz dibində təzəcə dəm almış çayın qoxusunu duydu. Amma bundan əvvəl əllərinin, ayaqlarının necə yüngülləşdiyini, bədəninin necə qıvraq, oynaq olduğunu hiss elədi. Ölmüşdümü? Qorxudan canına əsməcə düşdü. Yarıya qədər açdığı gözlərini tez də qapayıb nə baş verdiyini aydınlaşdırmağa çalışdı. Bir şey anlamadı. Artıq gündüz idi. Otağa bayırdan Günəşin zəif şüaları düşürdü. Sağ idi. Ölməmişdi.\n– Bəsdir yatdın, Viktor! Qalx, qəşəng çay dəmləmişəm. Çaxırımız da var. Oyan görək, ayaqlarını isti suya sal, özünə gəl. İşlərimiz var, əziz dostum.\nOdunla qalanmış sobanın yanındakı adamın çox tanış səsi eşidildi. Sən demə, çağrılmamış qonaq Viktora göz qoyurmuş. Və bir az əvvəl onun ayıldığını da anındaca başa düşmüşdü. Bu adam iki ildən sonra qəfil peyda olan Oleq idi – Viktorun ən yaxın dostu və sirdaşı.\nViktor isə hələ də nə baş verdiyini anlamadan, gördüklərinin yuxu olub-olmadığını dəqiqləşdirmək üçün gözlərini ovdu, üzünə bir-iki dəfə şillə vurdu, ətrafa boylandı. Lida üçün yazdığı dəftərlər döşəmədən başının yan tərəfində səliqə ilə yığılmışdı. Hamısı salamat dururdu. Sobanın buxarasından içəri dolan qar onları bir az islatmışdısa da, yanıb sıradan çıxmamışdılar.\n– Oleq! – axır ki, özünə gəlib, gördüklərinin gerçək olduğunu anlayandan sonra qışqırdı.\n– Bilirəm, çox gecikmişəm. Amma başıma dünyanın ən qəribə, ən axmaq, ən əcaib işləri gəlib. Hələ sən bura gəl bir az da isin, çay iç, sonra qulaq as gör məndə necə aləm söhbətlər var! Eşitsən kitab yazarsan, kitab!\n– Bəs sevgilin?\nViktor heç bilmədi ki, dostu ilə danışacaqları o qədər söhbətləri var ikən indi bu dəxlisiz sualı niyə verdi.\n– Əşi boşla bu söhbəti, – Oleq vecsiz şəkildə əlini yellədi. – O da səninkinin yanına getdi, – qəhqəhə çəkib güldü.\nViktor da ona qoşuldu. İndi artıq tək deyildilər. Və bayırda villis dolusu yemək-içmək, kerosin, odunları var idi.\nƏvvəlki yazı Azərbaycan Parlamenti necə açıldı? – Dilqəm Əhməd\nNövbəti yazı “İki xalqın qüruru” adlı sənədli film


Daxma tualeti sökdülər: ortaya çıxanlar görənləri ŞOK ETDİ - FOTOLAR » Qadınla.Com - Qadınlar Birİncidir!\nRusiyanın Kareliya Respublikasındakı (Rusiya və Finlandiya sərhədində bir bölgə) bağ evinin bağçasında illərdir istifadə edilməyən tualetin altından çıxanlar görənləri heyrətə saldı.Qadinlar.biz sfera.az-a istinadən bildirir ki, zamanla köhnələn taxta koma tualetin sökülməsiylə hər şey ortaya çıxdı.Tualetin altındakı pilləkənli girişi təqib edənlər maraqlı mənzərəylə qarşılaşdılar. Su və buzla örtülü tunellərin nə məqsədlə tikildiyi hazırda bilinmir. Qaranlıq tuneli təqib edən qrup içərisini belə göstərdi. Sığınacaq və ya mədən olduğu iddia edilən infrastruktur haqqında araşdırmalar davam edir. loading... 0


Bakıda məktəbdə şagird bıçaqlandı » Media Xəbərləri | Dogru Xəbərin Tək Ünvanı\nMedia Xəbərləri » Kriminal » Bakıda məktəbdə şagird bıçaqlandı\n19-05-2022, 11:04 Yazar: Firuzə Baxılıb: 483 Çap et\nMediaxeberleri.az "Qafqazinfo"ya istinadən xəbər verir ki, hadisə Xəzər rayonu, Binə qəsəbəsində yerləşən 218 saylı orta məktəbdə qeydə alınıb.\nMəktəbin şagirdi, 2007-ci il təvəllüdlü oğlan münaqişə zəminində 2008-ci il təvəllüdlü digər şagirdə bıçaqla xəsarətlər yetirib. Qol və bud nahiyəsindən xəsarətlər alan şagird xəstəxanaya aparılıb və ona tibbi yardım göstərilib.\nHadisəni törətməkdə şübhəli bilinən məktəbli saxlanılıb.\n10:31 Məktəblərdə şiddətə məruz qalan gənclərimiz - Deputatlar da işə qarışdı Müəllimin şagirdə əl qaldırması hər zaman cəmiyyət tərəfindən qınaqla qarşılanıb. Şagirdə fiziki güc tətbiq edilməsi nə qədər qınanılsa da, müəllim şagirdə əl qaldırmaz deyilsə də demək olar ki, hər il bu hal təkrarlanır. Bir müddət əvvəl isə Abşeron rayonu, Ceyranbatan qəsəbəsi, 1 nömrəli tam


"Az pul təklif etsəydilər də, "Kayserispor"a gedərdim" -\n"Az pul təklif etsəydilər də, "Kayserispor"a gedərdim" - ƏFRAN\n20 Yanvar 16:28 Keşlə 1 713\n"Açığı, belə bir söhbət var idi. Prosineçkinin özü ilə danışmışdım. Demişdi ki, səni komandada görmək istəyirəm".\nBu sözləri Sportinfo.az-a açıqlamasında "Keşlə"nin yarımmüdafiəçisi Əfran İsmayılov deyib.\nMillimizin sabiq baş məşqçisi, hazırda isə "Kayserispor"u çalışdıran Robert Prosineçkinin 31 yaşlı futbolçunun xidmətində maraqlı olduğunu ilk dəfə biz yazmışdıq. Həmin vaxt Əfran xəbəri təkzib etsə də, sonradan xorvatiyalı mütəxəssislə danışdığını etiraf eləmişdi.\nGörəsən, məsələ indi nə yerdədir? Gəlin, futbolçunun özünü dinləyək: "Aramızda pul söhbəti olmamışdı. Sadəcə, məni komandasında görmək istədiyini demişdi. Mən də bildirmişdim ki, necə məsləhətdir, elə də olsun. Ondan sonra heç bir danışığımız olmadı. Eləcə də qaldı. Xeyirlisi nədirsə, o da olsun. Məsələnin tam olaraq bağlandığını dəqiq deyə bilmərəm. Bəlkə də elədir".\nƏfran hətta daha aşağı maaş qarşılığında "Kayserispor"a getməyə hazır olduğunu bildirib: "Əlbəttə, az pul təklif etsəydilər də, gedərdim. Əla variant idi. Amma belə alındı. Görək, necə olur. Açığı, transferin alınmamasına üzüldüm. Niyə də pis olmayım ki?!".\n"Azərbaycanda bir neçə klubla danışıqlar gedir"


Ultrasonik axın hüceyrəsi üçün MultiPhaseCavitator-Insert - Hielscher Ultrasəs Texnologiyası\nMultiPhaseCavitator Insert (InsertMPC48) maye / maye və ya maye / qaz qarışıqları ultrasəs emal yaxşılaşdırılması üçün nəzərdə tutulmuşdur. 48 çox gözəl cannulas sağ çuxurluq zonasında maye faza daxil maye və ya qaz yeritmək. Bu, çox yüksək xüsusi səthinin sahəsi verir dayandırılıb droplets və ya qaz Bubbles çox kiçik yaradır.\nBu insert belə Faza-Transfer-reaksiyalar kimi, emulsiya kimya üçün xüsusilə faydalıdır Faza-Transfer-kataliz (PTC) və ya Maye Maye-Extraction. Ərizə bir maraqlı sahəsində iki maye prekursorların ya sono-kristallaşma olan hissəciklər yağıntının edir. Bu insert Hielscher axını mobil reaktorları üçün nəzərdə tutulmuşdur və batch və ya fasiləsiz emal üçün imkan verir.\nBir və 48 Injection Limanlar\nUltrasonication emulsiya və qarışdırma üçün effektiv vasitədir. Fərqli fazların axın hüceyrəsinə və kavitasiyaya daxil edilməzdən əvvəl birləşdirildiyi ənənəvi qurğudan fərqli olaraq, bu axın hücresi insert iki fazın kombinasiyasını yaxşılaşdırır. 48 maye qanaddan bir maye enjekte edildikdə, çox dar şeritlərdə axın hüceyrəsinə daxil olur. Daxil diametri 0,32 mm-dən 1,2 mm-ə qədər çox 48 gözəl tibbi kanül istifadə edir. Bu cannula asanlıqla əvəz edilə bilər və aşağı qiymətli istehlak edilə bilər (steril, təxminən 2ct / pc). Ultrasonik kavitasiya (20kHz-da) axın hüceyrəsində maye faza daxil olduqda, 48 dənə gələn maye lifləri kiçik damlacıqlara kəsdirir.\ndizayn cannulas arasında axını səviyyədə bütün 48 cannulas bir təchizatı eyni feed təzyiq tətbiq edir.\nmaye-maye reaksiyalar üçün ultrasəs reaktor 48 giriş limanları\nultrasəs multiphasecavitator daxil Injection\nInsertMPC48 – 48 gözəl cannulas çuxurluq zonasında son\nUltrasonik Flow Cell InsertMPC48 ilə Reactor FC100L1K-1S\nIstifadə və Proqramlar\nHielscher ultrasəs reaktor tez-tez maye-maye faza sistemlərində faza transfer prosesi kinetika və ya həll dərəcələri artırmaq üçün, emulsify üçün istifadə olunur. Belə proseslərin nümunələri hidrogen peroksid və sonrakı solvent hasilatı və ya triqliseridlərdən baza-catalyzed Transesterification ilə oksidləşdirici kükürdü təmizləmə var.\nhəm mərhələləri yalnız fazalararası bir-biri ilə reaksiya kimi bir reagent mərhələsində bir reagent mərhələsi Limited solubility prosesi emulsiya kimya əhəmiyyətli problemdir. ultrasonics olmadan, bu aşağı reaksiya dərəcələri və ikifazalı sistemlərində yavaş dönüşüm kinetika ilə nəticələnir.\nultrasəs reaktor ilə daxil istifadə edərək, boşlama yüksək hidravlik kəsmək istehsal və sub-mikron və nanosize damcıları enjekte mərhələsi pozur. faza sərhəd xüsusi səthinin sahəsi kimi damlacıq diametri bu əhəmiyyətli azalma reaksiya kinetika yaxşılaşdırır və azaltmaq və ya faza transfer agentləri üçün ehtiyac aradan qaldırılması bilər reaksiya kimyəvi dərəcəsi nüfuzlu deyil. finer emulsiyalar digər reagent mərhələsi ilə eyni əlaqə səth təmin az həcmi lazımdır, çünki vurulub mərhələsinin həcmi faiz, aşağı ola bilər.\nBu daxil istifadə amphiphilic emulsiya katalizatorların tələb olunan məbləği aşağı ola bilər və ya faza transfer katalizatorların (PTC), Onların unikal qabiliyyəti ilə dördlü ammonium duzları həm sulu və üzvi mayelərdə həll etmək kimi.\nChemical reaksiyalar üçün Enhanced KİV-Transfer\niki reagent mərhələləri bir mərhələsi sərhəd reaksiya zaman, reaksiya məhsulları damlacıq səthində toplamaq və interfeysi ilə qarşılıqlı olan reagent mərhələləri blok. olan daşqın axını və material nəqliyyat ultrasəs çuxurluq nəticələr və təkrar kaynaşmasını və yeni droplets sonrakı formalaşması səthlər və potensial damlacıq səbəb hidravlik kəsmək. reaksiya vaxt ərzində ilerledikçe, sonication reagentlərin ifşa və qarşılıqlı artırır.\nBu təsiri belə biyodizel üçün bitki yağlarının Transesterification ya macromolecules yaratmaq üçün diols ilə diesters of Transesterification ilə poliefir sintezi kimi, bir çox proseslərdə istifadə olunur.\nEmulsifying / Emulsifikasyon\nimmiscible mayelərin qarışdırmaqla zaman axını mobil daxil emulsiya yaxşılaşdırır. Bu kiçik damlacıq ölçüləri və dar ölçüsü paylanması gətirib çıxarır – bir emulsiya sabitlik üçün əsas amildir. Bu dizayn ilə yeritmək bilər və belə ağır yanacaq yağları (HFOs) polimerlər və ya gel kimi hətta yüksək özlülük maye daxil aşağı və orta özlülük maye emulsify. emulqatorlar və ya stabilizatorlar tələb edə bilər bəzi resepturası əlavə olunacaq. Bu halda eyni emulqator qarışdırmaq üçün kömək edir. cannulas baxmayaraq bir çox mərhələsinin injection üçün Özel dizayn tələbi mövcuddur.\nBu insert, məsələn gözəl ölçülü daşqın emulsiya edərək maye-maye hasilatı prosesləri gücləndirir neft mərhələsində həlledici mərhələsi. Yenə də, bu mərhələ əlaqə yerüstü və daha yaxşı hasilatı nəticələri və aşağı solvent istifadə artırır.\nTəmiz yanma üçün Aqua-Fuels\ndəniz gəmiləri və ya enerji istehsalı üçün istifadə olunan ağır yanacaq kimi aşağı dərəcəli yanacaq yağları, su ilə emulsiyaya bilər. Bu daha səmərəli yanma və NO əhəmiyyətli azaldılması ilə nəticələnirx emissiyaları və his.\nAqua-yakıtların ultrasonik emulsifikasiyası (emulsiya-yanacaqlar) haqqında daha ətraflı oxuyun!\nYağış / Sono-kristallaşma\nPigments ya nano-hissəciklər mayelərdə yağıntı ilə alt-up yaradılan bilər. Bu halda, bir supersaturated qarışıq yüksək konsentrasiya material bərk hissəciklər və ya kristal formalaşması başlayır. Bu hissəciklər müəyyən bir nöqtəyə inkişaf və nəhayət çökdürmək edəcək. , Hissəcik / kristal ölçüsü və morfologiya nəzarət nəzarət etmək üçün xəbərçisi / reagent qarışdırma vacibdir.\nÜmumiyyətlə, yağış prosesi daxildir: qarışdırma, supersaturation, nukleasiya, hissəcik artım və yığılmalar. sonuncu aşağı bərk konsentrasiyası və ya stabilləşdirici agentləri tərəfindən yol verilir. qarışdırma vacibdir; ən yağıntının prosesləri üçün reaksiya sürəti çox yüksəkdir. InsertMPC48 güclü ultrasəs Cavitational kəsmək sürətli dar vurulub təyyarəsi birləşdirir. Bu daha kiçik hissəciklər yaratmaq qarışdırma sürət və performans artırır.\nbir fasiləsiz ultrasəs yağıntı reaksiya əmələ Fe3O4 (maqnetit) hissəciklər hissəcik ölçüsü paylanması (yolları et al., 2004).\nLab Test From Pilot Ölçeği və Production\nHielscher ultrason test yoxlamaq və hər hansı miqyasda bu texnologiya istifadə üçün avadanlıq təklif edir. anlayış mövcud proseslərə daxil etmək asandır.\naxını hüceyrə altında maye giriş portuna mərhələsi A Feed\naxını hüceyrə tərəfində kiçik maye giriş port (s) daxil mərhələsi B Feed. Bu feed 48 gözəl borular vasitəsilə Cavitational sahədə enjekte ediləcək\naxın-cell çıxış limanı geri təzyiq valve istifadə reaktor təzyiq seçin\nbench-top səviyyəli A UIP1000hd (1kW) 100 proses nümayiş 1000l / saat (25 250 gal / saat) və sonication parametrləri optimallaşdırılması üçün axını dərəcələri emal edə bilərsiniz. Hielscher ultrasəs prosessorları pilot və ya istehsal miqyasda böyük emal həcmi xətti miqyaslı-up üçün nəzərdə tutulmuşdur. həcmi emal siyahıları və tövsiyə avadanlıq ölçüləri aşağıdakı masa.\n0.2L 0.25 üçün 2m3/ saat UIP1000hd, UIP2000hd\n0.2L 1 8m3/ saat UIP4000\nUltrasonically induksiya və Enhanced Faza Transfer kataliz


Son vaxtlar yerli telekanallarda yayımlanan komediyalar tamaşaçılar tərəfindən sərt şəkildə tənqid edilir.\n“Bu şəhərdə” yumor komandasının senaristi Müşfiq Abbasov Kult.az-a müsahibəsində çağdaş komediyamızın durumundan danışır:\n- Müşfiq bəy, komediyamızın bugünkü vəziyyətindən razısınızmı?\n- Razıyam, ancaq siz diqqətinizi təkcə efirdəki komediyalara cəmləməyin. Onlardan hansısa biri bərbad olar bilər. Amma ümumiyyətlə, vaynerlər İnstaqramda, Feysbukda maraqlı komediyalar təqdim edirlər. Demirəm, onların hamısı yaxşıdır: gülməli olan da var, olmayan da. Təəssüf ki, efirdə, kinoteatrlarımızda əsl komediya çox azdır.\n- Yəqin ki, ATV kanalında yayımlan “Stənd ap Bakı” (Stand Up Baku) layihəsinə baxmısınız. Orada çıxış edən gənclərin əksər səhnəcikləri sosial şəbəkələrdə sərt tənqid olunur. Gənclər isə tənqidlərə baxmayaraq, uğursuz çıxışlara davam edirlər...\n- Baxmışam, hətta bir dəfə canlı izləməyə də getdim. Orada iştirak edənlər arasında istedadlı gənclər də var. Sadəcə olaraq, yeni-yeni səhnəyə çıxırlar. Hər bir peşəkar, tanınmış müğənninin, artistin də əvvəli bayağıdır, səviyyəsizdir. Kim olur-olsun, istər xalq artisti, istər başqası - hamı yavaş-yavaş püxtələşir. Məncə, onları dəstəkləmək lazımdır ki, inkişaf etsinlər. Onlar bir-iki il sonra elə gözəl nömrələrlə çıxış edə bilərlər ki, nə vaxtsa bayağı olduqları bizim də yadımızdan çıxar.\n- Sizcə, gənclərin daha da inkişaf etməsi üçün hansısa formatda komediya məktəbi yaradılmalıdırmı?\n- Tələbat olsa, yaradıla bilər. Onsuz da nəyə tələbat varsa, avtomatik olaraq onun məktəbi yaranır, istehsalı çoxalır. Artıq görürük ki, bu sahədə də tələbat var. Çox istəyərdim ki, kinoteatrlarda tarixi, melodram filmlərinə də axın olsun. Bu gün bunlara tələbat sıfra bərabərdir. Bu gün kinoteatrlara yalnız komediyaya baxmağa gedirlər. Deyirlər, komediya olsun, baxıb, gülüb gedək. Daha ciddi, ağır janrlar istər Yutubda, istərsə də efirlərdə o qədər də izlənilmir. Düzdür, hərdən ciddi verilişlər hazırlamaq istəyirlər, amma baxırsan ki, komediyaya daha çox bənzəyir - istər aparıcısı, istər sualı, istər qonağı, istərsə də cavabı.\n- Tamaşaçılar bizim komediyalarımızı qonşu ölkələrin komediyaları ilə müqayisə edirlər və bu sahədə həddindən artıq geridə qaldığımızı bildirirlər. Buna münasibətiniz necədir?\n- Rayonlarımızda bəzən elə özünəməxsus yumorlar, zarafatlar olur ki, ingilisin, rusun komediyası onlara çata bilməz. Sadəcə, onların kanallarının auditoriyası çoxdur. Rusiyanın kanallarına dünya üzrə təxminən yarım milyard insan baxır, bizdə isə bu rəqəm ən yaxşı halda bir neçə milyondur. Adama psixoloji olaraq, elə gəlir ki, onlar daha yaxşıdır. Həm də SSRİ dönəmində inkişaf prosesi ruslarda daha sürətlə gedirdi. Onlarda klassik yumor daha güclüdür.\nƏslində, regionlarımızın yumorlarını ekranlaşdırsaydılar, çox gözəl nəticəsi olardı. Ayrı-ayrı vaxtlarda özüm rayonları gəzmişəm, o insanlarla ünsiyyətdə olmuşam. Sadəcə, həmin yumorlar o rayonlarda da qalır, kənara çıxmır. Amma bizim elə spesifik zarafatlarımız var ki, onlar dünyanın heç bir dilinə tərcümə oluna bilməz.\n- Müşfiq bəy, incəsənət sahəsində nədən narazısınız?\n- Bizdə iki məktəb yoxdur: ssenarist və prodüser. Onların olmaması həm mətbuat, həm televiziya, həm də kinolara, teatrlara mənfi təsir edir. Əgər 50 il qabaq belə məktəb olsaydı, indi biz Türkiyə səviyyəsində olardıq, bəlkə də onları keçərdik. Türkiyədə ayrıca prodüser, ssenarist məktəbi var. İllərdir yetişdirirlər. Bizdə aktyor, müğənni, rejissor yetişdirirlər, amma ssenarist, prodüser yetişdirmirlər. Əlbəttə, bu da nəticəyə təsir edir.\n- “Bu şəhərdə” üçün yeni ssenaristlər axtarırsınızmı?\n- “Bu şəhərdə”nin senarilərini özüm yazıram. Heç vaxt, heç kimin ssenarisindən və lətifədən istifadə etməmişəm. Mən hər zaman ssenaristlər axtarıram. Tapılsa, böyük məmnuniyyətlə çalışardım onlarla.\n2018.10.12 / 15:10


Rəbb sonun və qəzanın gələcəyini elan edir | Apg29\nRəbb sonun və qəzanın gələcəyini elan edir\nEzekiel 7-ci fəsildə Rəbb Yezekiyelə peyğəmbərlik edir və qaranlıq bir vaxt və yaxınlaşan bir müsibətdən bəhs edir. Tamamilə bənzərsiz və yalnız öz növünd&\nEzekiel 7: 5 - Xudavənd Rəbb belə deyir: Budur, qəza gəlir, öz fəlakəti. Sonu gəlir, bəli, son gəlir! Oyanır və üzərinizə gəlir. Bax, gəlir!\nEzekiel 7-ci fəsildə Rəbb Yezekiyelə peyğəmbərlik edir və qaranlıq bir vaxt və yaxınlaşan bir müsibətdən bəhs edir. Tamamilə bənzərsiz və yalnız öz növündə olan bir qəza. İnsanın son tarixinin bitdiyini, günün bitdiyini və sonun ölkənin dörd bir tərəfində olduğunu elan edir. Rəbb, qılınc, vəba və qıtlıq kimi bəlalardan danışır. İnsanların əlləri batdığı və dizləri su kimi olduğu bir vəziyyətdən danışır. Bu sözlər yalnız Yezekelin zamanına aid deyil, həm də yaşadığımız və keçdiyimiz dövr üçün peyğəmbərlik sözləridir.\nFreight güc qazandı\nFreight Federal Fövqəladə İdarəetmə Agentliyini təmsil edir və ABŞ-da böyük fəlakətlərdə və / və ya müharibələrdə yerləşdirilən bir hökumət agentliyidir. ABŞ tarixində ilk dəfə olaraq 50 ştatın hamısı fəlakət vəziyyətində olduqları barədə prezident fəlakət bəyannaməsini imzaladı. Bu o deməkdir ki, corona virusuna qarşı mübarizədə qərar verməyə gəldikdə, bir hissəsi və ya daha çox hissəsini öz üzərinə götürmüşdür. Digər şeylər arasında, ölkəyə nəyin və hansı malların buraxıldığını izləmək və nəzarət etmək üçün RK-ya təkliflər verilmişdir. Bu o deməkdir ki, xüsusi tədbirlərdə, fəlakət agentliyi səlahiyyətlərini əlinə alır və ölkə daha sonra əsasən polis dövlətinə çevrilir.\nMən əvvəllər Birləşmiş Ştatların ətrafında yerləşən, ən çox konsentrasiya və ya həbsxana düşərgələrinə bənzəyən bu "Fema düşərgələri" quraraq ABŞ-ın ölkədəki böyük fəlakətlərə hazırlaşdığı göründüyü şəkildə yenidən yazmışam. Bu gün onlar boşdur, lakin fövqəladə və ya tələb olunan vəziyyətdə 100.000 insan qəbul etməyə hazırdırlar. Sual budur ki, gələcəkdə bu düşərgələr heyvanların işarəsini götürməyi seçməyən insanları əzab zamanı cəzalandırmaq və ya edam etmək üçün istifadə ediləcəkmi?\nÖlkələrin hökumətləri və rəhbərliyi necə reaksiya verdiyini görəndə sadəcə gələcək üçün ümumi bir məşqdir. İrəliləmə baş verdikdə, ölkələrin polis dövlətlərinə necə çevrildiyini, məcburi qanunların meydana çıxacağını, bu anti-xristian qanunlarına və tədbirlərinə boyun əyməyən insanları cəzalandırmaq imkanınız olacaq. Bu gün insanlarda yaşanan eyni qorxu əziyyət zamanı daha da artacaq və barışıq üçün hər şeyi etməyə hazır olacaqsınız. Səcdə etməyəcək yalnız insanlar bu cəlbedici vaxtda Məsih üçün qazanılmış insanlardır - yer üzündəki həyatınızı verdiyiniz yerdə, səmanı qazanmaq üçün.\nABŞ tarixində ilk dəfə olaraq bütün 50 ştat fəlakət bəyannaməsi altında | TheHill


Azərbaycanda 5 dövlət universiteti ləğv edilir - siyahı\nTəhsil sistemindəki mənbələrdən istiqlal.az-a verilən məlumatlara görə, yaxın gələcəkdə adı çəkilən 5 universitetin ləğvi və onların Bakı Mühəndislik Universitetinə birləşdirilməsi gözlənilir. Bu, ali təhsil sistemində nəzərdə tutulan islahatların bir hissəsidir. Həmçinin yaxınlara başqa universitetlərində birləşdirilməsi gözlənilir. Bu həm ali təsil sisteminin modernləşməsi, həm də dövlət xərclərinin optimallaşdırılmasına səbəb olacaq.\nMüxalif REAL təşkilatının üzvü Erkin Qədirli də Mühəndislik Universitetinin yaradılmasıyla bağlı qərarı doğru sayır: “Ümumiyyətlə, hesab edirəm ki, mövcud ali məktəbləri islah etmək cəhdləri anlamsızdır. Sistemi (kökündən dəyişmək, tamamilə yeniləmək, sıfırlamaq gərəkdir. Köhnələrini bağlayıb, məzmun və keyfiyyətcə yenilərini açmağın öz üstünlükləri (sağaltma təsiri) var. Köhnə ali məktəblərdən yalnız Bakı Dövlət Universitetini (Azərbaycan Xalq Cümhuriyyətinin yadigarı olduğuna görə) saxlamaq önəmlidir. Amma orada çox radikal islahatlara gərək var. Ali məktəblərin bir çoxunu Bakıdan çıxarıb, ölkəmizin başqa yerlərinə köçürmək (şəhərlərdən qıraqda kampuslar qurmaq) gərəkdir. Bununla ölkə içində sosial hərəkətlilik (social mobility) də təmin oluna bilər.


Kamal Abdulla cəbhə bölgəsində - FOTOLAR\n25 İyun 2014 16:37\nAzərbaycan Respublikasının millətlərarası, mültikultiralizm və dini mələlələr üzrə Dövlət müşaviri Kamal Abdullayev Füzuli rayonunda olmuş, Horadiz şəhərindəki Heydər Əliyev Mərkəzində ziyalılar, din xadimləri, ağsaqqallar və ictimaiyyət nümayəndələri ilə görüş keçirmişdir.\nTədbir iştirakçıları əvvəlcə ölkəmizdə dövlət-din münasibətlərinin tənzimlənməsində müstəsna xidmətləri olmuş Ulu öndər Heydər Əliyevin Horadiz şəhərindəki abidəsini ziyarət etmiş, önünə gül-çiçək dəstələri düzərək ehtiramlarını bildirmişlər.\nFüzuli rayon İcra Hakimiyyətinin başçısı Alı Alıyev tədbiri açmış, Azərbaycanda mövcud olan dini tolerantlıqdan, mədəniyyətlər arasındakı dostluq münasibətlərindən danışmışdır. Alı Alıyev bildirmişdir ki, ölkəmizdə yaşayan müxtəlif dinlərin və mədəniyyərlərin nümayəndələri arasında tarixən dostluq, qardaşlıq münasibətləri mövcud olmuş, ayrı-ayrı dinlər, etiqadlar arasında qarşılıqlı hörmət və etirama əsaslanan əməkdaşlıq münasibətləri hökm sürmüşdür.\nİcra Hakimiyyətinin başçısı qeyd etmişdir ki, Füzuli rayonu daima tolerantlıqla, dinlər arasında qarşılıqlı anlaşma ilə fərqlənmişdir və bu gün də fərqlənir.\nAlı Alıyev respublikada o cümlədən Füzuli rayonunda görülən abadlıq, tikinti-quruculuq işləri barədə məlumat vermişdir.\nAzərbaycan Respublikasının millətlərarası, mültikultiralizm və dini mələlələr üzrə Dövlət müşaviri Kamal Abdullayev Əsası Ulu öndər Heydər Əliyev tərəfindən qoyulmuş dövlət-din münasibətlərindən bəhs etmiş, ölkəmizdə tolerantlıq, mültikultiralizm ənənələrinin qorunub saxlanılması və inkişaf etdirilməsi istiqamətində həyata keçirilən dövlət siyasətindən danışmışdır.\nGörüşdə Azərbaycanda millətlərarası münasibətlər, dinlərin, dillərin və mədəniyyətlərin, multikultiralizm ənənələrinin inkişafı, azərbaycançılıq ideologiyasının təbliği və təşviqi sahəsində həyata keçirilən dövlət siyasəti barədə də ətraflı fikir mübadiləsi aparılmışdır.\nÇıxış edənlər ölkədə dini maarifləndirmə işinin gücləndirilməsinin zəruriliyini bildirmiş, son dövrlər bu istiqamətdə həyata keçirilən tədbirləri yüksək qiymətləndirmişlər.\nSonda Kamal Abdullayev Horadiz şəhər “Əhli Beyt” məscidində olmuş, dindarlarla görüşmüşdür.


Baş nazirin hansı partiya ilə koalisiya quracağı məlum oldu\n09 iyn 2017, 18:24\nBöyük Britaniyanın Mühafizəkar Partiyası Şimali İrlandiyanın Demokratik Birlikçi Partiyasının (DUP) dəstəyi ilə hökumət formalaşdıracaq. “Yeniavaz.com”un TASS-a istinadən verdiyi məlumata görə, bunu Böyük Britaniyanın Baş naziri Tereza Mey Kraliça II Elizabet ilə görüşdən sonra deyib. Baş nazir bildirib ki, ölkəyə heç vaxt olmadığı qədər müəyyənlik lazımdır: “Aydındır ki, yalnız Mühafizəkar və Birlikçi partiyalarının bu müəyyənliyi İcmalar Palatasında çoxluqla təmin etməyə qanuni imkanı var. Partiyalarımız son uzun illər ərzində möhkəm əməkdaşlıq qurublar, bu da mənə bütün Birləşmiş Krallığın maraqları naminə birlikdə işi davam etdirmək əminliyi verir”.\nT. Mey qeyd edib ki, DUP ilə birləşmə “Brexit” üzrə sövdələşməyə doğru yaxşı şərtlər əsasında birlikdə irəliləməyə imkan verəcək: “Bu, ölkədə hamının faydasına olacaq, Aİ ilə ilə yeni tərəfdaşlıq münasibətlərinə zəmanət verəcək və uzunmüddətli çiçəklənməni təmin edəcək”. O əlavə edib ki, Böyük Britaniyanın Aİ-nin tərkibindən çıxması barədə danışıqlar planlaşdırılıdığı kimi iyunun 19-da başlayacaq.\nQeyd edək ki, ilkin məlumata görə, iyunun 8-də Britaniyada keçirilmiş parlament seçkilərində hakim Mühafizəkar Partiyası İcmalar Palatasında 318, leyboristlər 261, liberal-demokratlar 12, şotland millətçilər 35, DUP isə 10 yer alacaq. Britaniya parlamentinin aşağı palatasında cəmi 650 yer mövcuddur, çoxluğu qazanmaq üçün partiyalardan biri 326 yer qazanmalıdır. İcmalar Palatasının əvvəlki tərkibində mühafizəkarların 330 yeri olub.


Perspektivlərimiz daha dumanlı görünsə də, dəyişikliklər qaçılmazdır (MÜSAHİBƏ) - AzToday\nƏsas səhifə/Manşet/Perspektivlərimiz daha dumanlı görünsə də, dəyişikliklər qaçılmazdır (MÜSAHİBƏ)\nBu ayın əvvəlində hər il olduğu kimi “Greencard” lotereyasının nəticələri açıqlandı. Sosial şəbəkələrdə “Greencard” qaliblərinin sevincini müşahidə etməklə yanaşı bir çox insanın məyusluğunun da şahidi olduq.\nGreencard” ABŞ-ın xarici vətəndaşlara ömürlük və müddətsiz verdiyi daimi vətəndaşlıq vəsiqəsidir. Vəsiqəni aldıqdan sonra qanuni şəkildə ABŞ-də yaşamaq, işləmək, oxumaq və daimi vizasız rejimlə gedib-gəlmək hüququ əldə edirsiniz. Milyonlarla şəxsin içərisindən 50 min nəfər qalib olur və onlar ABŞ-a leqal formada köçə bilirlər.\nAzərbaycandan da hər il yüzlərlə insan bu proqrama qoşulur. Məlumatlara görə, Azərbaycan üzrə müraciətlərin sayı bu il təxminən 80-90 min nəfər olub. Qeyd edək ki, Azərbaycandan müraciət edən hər 100 nəfərdən təqribən 1-i qalib olur.\nOdur ki, hər il məyusluq yaşayanların sayı, qalib gələnlərin sayından dəfələrləçox olur. Məsələ bu deyil. Əsas məsələ odur ki, niyə vətəndaşlar öz ölkələrini tərk edib, başqa ölkəyə köçmək üçün bu qədər həvəslidirlər?\nHüquq Maarifçiliyi Cəmiyyətinin sədri İntiqam Əliyevlə söhbətində ASTNA bu suala cavab tapmağa çalışıb.\n– İntiqam bəy, gənclər niyə ölkəni tərk etməyə çalışırlar?\n– Ölkəni tərk etmək istəyən təkcə gənclər deyil, gənc olmayanlar arasında da “cəhənnəm olub bu xarabadan getmək istəyənlər” az deyil. Səbəblər müxtəlif ola bilər, amma obyektivlik hissini itirməyən hər kəs yəqin razılaşar ki, əsas səbəb ölkədəki ağır durumdur. İqtisadi amil (dolanışıq) bu məsələdə önəmli rol oynasa da, təkcə o deyil. Bu ölkəni uzun illərdir, ləyaqətli yaşam arzusunda olan insanlar üçün cəhənnəmə çeviriblər. Toplumun önəmli bir hissəsi (əksər də demək olar) dəyişikliklərə, həyatlarının yaxşılaşacağına ümidlərini itiriblər. Yarım əsrdən çox dövr ərzində ölkəni idarə edən sülalənin hakimiyyəti heç vəchlə əldən vermək istəməməsi, ondan yaxa qurtarmağın mümkünlüyünə inamsızlıq hissi xeyli sayda insanı ümidsiz, bədbin hala gətirib. Elə bu səbəbdəndir ki, Tanrının bu ölkədən nəzərini tamamən çəkdiyi düşüncəsi ilə Green-carta biət edənlərin sayı ildən-ilə artmaqdadır.\n– Gеtmək istəyənləri burada qane etməyən məsələlər ola bilər. Amma getdikləri, gedəcəkləri ölkələrdə də hər şey onların düşündüyü kimi rahat əldə olunmur. Üstəlik burada öz ölkələrinin sahibi olduqları halda, niyə başqa ölkələrdə ikinci və ya üçüncü dərəcəli vətəndaş olmağa razı olurlar ki?\n– AzadlıqRadiosu bağlanan və əməkdaşları təqib olunan dövrdə sizi evinizdən pijama ilə ayaqyalın dartıb aparmışdılar; mən o xəbəri həbsdə oxumuşdum, çox incitmişdi məni. O dövrdə çox sayda qələm sahibləri və başqa dəyərli insanlarımız ölkəni tərk etməyə məcbur oldu. Siz də gedə bilərdiniz, qaldınız. Ölkənin sahibi olduğunuz hissi varmı içinizdə? Ya da ətrafınızda nə qədər həmkarınız özünü bu anlamda “sahibkar” sayır?\nYa da, uzağa getməyim, özümü nümunə gətirim: heç yerə getmək fikrim yoxdur, amma özümü də bu ölkənin sahibi saymıram. Böyük çevrəm var, aralarında hər təbəqənin təmsilçiləri; görmədim ki, onlardan kimdəsə məmləkətə sahiblik hissi olsun. İnsan özünü ölkəsinin yiyəsi o vaxt hiss edər ki, seçkidə səsinin, qərarların qəbulunda sözünün önəmi olsun. Boğazına bıçaq dirəyib “filan mövzudan yazma” deyəndə polisinə güvənsin və heç şübhəsi olmasın ki, o adamı mütləq tapacaqlar və o da layiqli cəzasını alacaq, ona o tapşırığı verənlər də kənarda qalmayacaq. Aytən Məmmədova hər gün gedib prokurorluqda ifadə verib qayıdandan sonra bu əminliyi varmı? Mülkü söküləndə, səsi oğurlananda Femidanın tərəzisinə və qılıncına güvənsin. Harvard məzunu, tanınmış siyasətçi, hüquq müdafiəçisi, jurnalist ən murdar şəkildə təhqir ediləndə, zorakılığa, işgəncəyə məruz qalanda hər bir insanın təhlükəsizliyinin təminatçısı olmağa and içmiş birisi “dəmir yumruğ”unu bunu edənlərin başına endirmək əvəzinə, bəzən açıq şəkildə “heç bir polis cəzalandırılmayacaq” deməklə, bəzən də susması ilə zorakılığa dəstək verə bilirsə, o döyülənlər, təhqir olunanlar özlərini ölkənin sahibi saya bilərlərmi?! Onları, ölkələrinə sahib çıxmaq istəyən başqalarını məhz elə ona görə təqib edirlər ki, bu fikri başlarından birdəfəlik atsınlar.\nBu ölkənin yeganə sahibi hələ ki, bir ailədir, şərikə də ehtiyac duymurlar…\n– Maraqlısı budur ki, xaricə oxumağa gedən gənclərin də əksəriyyəti nədənsə ölkəyə qayıtmaq istəmirlər. Axı gözəl anlayırlar ki, burada onlara, yaxşı təhsilli mütəxəssislərə daha çox ehtiyac var….\n– Ağlı başında olan və xaricdə, – istər Avropasında olsun, istər də Amerikası, Kanadası, Yaponiyası, Koreyasında (Trampın dostu olan “gombul oğlanın” baba-dədəsindən miras qalan obyektini nəzərdə tutmuram), – yaxşı təhsillə yanaşı effektli idarəçilik görmüş birisi anlamamış deyil ki, potensialını reallaşdıra bilməsi üçün oradakı imkanların hətta az bir hissəsi dədə-baba yurdunda yox: nə biznes mühiti var, nə normal dövlət idarəçiliyi, nə qanunları işləyir, nə müstəqil məhkəməsi, mediası, vətəndaş cəmiyyəti var… Təhsil aldığı dövrdə cəmiyyətin bir hissəsinə çevrilərək oradakı həyat şəraitini, insana, mütəxəssisə, biliyə, zəhmətə verilən dəyəri görən gənc bunların öz ölkəsində olmayacağını artıq bilir. Ona görə də qayıtmaq istəmirlər.\nDeyirsiniz ki, burada da yaxşı təhsilli mütəxəssislərə ehtiyac var. Desəm, heç yoxdur, qərəzli görünə bilərəm. Amma baxır, məsələyə hansı yöndən yanaşırsan. Avtoritar ölkələrdə də yaxşı həkimə, iqtisadçıya, mühəndisə, hakimə ehtiyac var. Rasional düşünən (başqa sözlə, ağlı-başında olan) gənc fikirləşir ki, imkan var ikən, Almaniya, Fransada, İtaliyada, Amerikada, İngiltərədəki malik olacağım maaşı, sosial təminatı, müalicəni, dövlətin mənə verəcəyi dəyəri qat-qat pis şərtlər altında yaşayışa niyə dəyişim ki. Şəxsən mən ona “qayıt gəl” demək haqqını özümdə görmürəm. Biriləri gedib xaricdə özünə, ailəsinə komfortlu yaşayış qurub burada ağır şərtlər altında yaşayan və mübarizə aparan insanlara ölkəsinə necə sahib çıxmağın yolları barədə ağıl öyrədəndə, xalqı, toplumu bunu edə bilmədiyinə görə aşağılayanda, hə, onda elələrini yerində oturtmaq olar ki (özü də, elə həmin yüksək tonla), belə ağıllısansa, özün qayıt gəl və dediklərini elə…\n– Amma son illər biz xaricdə təhsil almış insanların hakimiyyət və idarəetmə orqanlarında irəli çəkildiyinin şahidi oluruq. Belə olduğu halda niyə haqqında danışdığımız xaricdə təhsil almış həmin gənclərin bir çoxu ölkəyə qayıtmaqdan, həmin postlara yiyələnməkdən vaz keçirlər?\n– Əvvəla, xaricdə təhsil alan gənclərin tuta biləcəyi o qədər post yoxdur axı.\nİkincisi, çoxları anlayır ki, gəlib dövlət idarəçiliyində post tutmaq korrupsiya, inzibatçılıq sisteminin (“ağa-nökər” sistemi də demək olar) bir parçası olmağı qəbul etmək deməkdir; yəni lazım gələndə müxalifəti də söyməlisən, tapşırıq gələndə saxta yolla deputat “seçilməyə” də razı olmalısan, Avropada toplantıların bizdən qat-qat sərt şəkildə dağıdıldığını da, Hollandiyada əxlaqsızlığın, Amerikada irqçiliyin tüğyan etdiyini, Yaponiyanın arvad-uşaq, böyük-kiçik məsələsində bizdən daha betər mühafizəkar olduqlarını da deməyə də utanıb-çəkinməməlisən. Hər adam belə ağır yükün altına girmək istəmir.\nÜçüncüsü, bir məsələyə də aydınlıq gətirək ki, qayıdıb o postlarda çalışmaq istəyənlərin və buna layiqlərin nə qədərinə bu imkan təmin edilir və ümumiyyətlə, irəli çəkilmədə meyar peşəkarlıq və gərəkli digər keyfiyyətlərə malik olmaqdır yoxsa tamam başqa şeylər?\nUzun illərlədir hökumətdən xaricdə təhsil proqramlarına göndərilən gənclərlə bağlı hesabat istənilir: nə qədər adam göndərilib, kimlərdir, hansı ixtisas üzrə və hansı məbləğə, neçəsi sonradan ölkəyə qayıdıb, nə qədəri qayıtmayıb və niyə qayıtmaq istəməyib (həmin gəncləri dövlət pulu ilə oxumağa göndərəndə şərtlərdən biri də odur ki, geri qayıdıb dövlətin ehtiyac duyduğu sahələrdə işləyəcəklər), qayıdanlardan neçə faizi və hansı sahələrdə çalışırlar və s. Bu suallara cavab yoxdur ki, yoxdur. Niyə yoxdur? Ona görə ki, çox qaranlıq mətləblərin üstü açıla bilər: dövlət pulu ilə təhsil almağa göndərilənlər arasında nə qədər məmur, oliqarx övladı olmasından tutmuş, gedənlərin xeyli hissəsinin geri qayıtmadığı (başqa sözlə desək, o pulların havaya sovrulduğu), qayıdanların böyük bir hissəsinin ixtisaslarına uyğun işlə təmin olunmadığı, bir hissəsinin tamam fərqli sahələrdə çalışdığı bəlli olacaq. Nədən belə olur? – sualı başqa mətləbləri ortaya qoyacaq: dövlət gərəkli sahələrə mütəxəssis yetişdirmək adı altında bu proqramlara külli miqdarda pul ayırır, amma ya o mütəxəssislər ona gərək deyil, ya da onları təmin edəcək sayda iş yerləri yoxdur.\nVə nəhayət, irəli çəkilənlərin nə qədəri öz sahəsində xüsusi uğurlara imza atıb ki, baş barmağını qaldırıb deyəsən ki, “Malades, bax, xaricdə təhsil almaq budu ey”. Problem adamlarda deyil, sistemdədir. Həmin gənclərin əksəriyyəti, bu ölkədə normal mühit olsaydı, əminəm, topluma çox fayda verə bilərdilər. O sistemdə ki onları qulluğa götürürlər, orada razılaşdırılmamış təşəbbüskarlıq da, müstəqillik də çox təhlükəlidir. Ona görə, hətta çox yaxşı təhsil görmüş, “bir neçə dil bilən” (bunu da tez-tez gözə soxmaqları bir ayrı söhbət), “xaricilərin” irəli verildiyi heç bir sahədə – sosial, elm, təhsil, səhiyyə, idarəçilik… gözə çarpacaq elə də önəmli müsbət dəyişikliklər yoxdur.\n– Bu gedişlə və ya bu gedişlərlə ölkəni nə gözləyə bilər? Və bunun qarşısını almaq üçün və ya ölkəni gənclərimiz üçün cəlbedici etmək üçün hansı addımlar atılmalıdır?\n– İnsanların ölkəni tərk etmək istəyi göstəricidir. Amma bunu faciəyə çevirməyə əsas görmürəm. Əvvəla, ölkədən gedənlərin sayı əhalinin çox az bir hissəsini təşkil edir.\nİkincisi, bu ölkədə nə normal iqtisadiyyat var, nə elm və təhsil, nə də o sahənin çox sayda görkəmli alim və mütəxəssisləri ki, gedişləri ilə ölkə “dağılsın”; bizdəki Elmlər Akademiyasında çalışanların hətta hamısı ölkəni tərk etsə belə, bunun elmimizə nə istisi olacaq, nə soyuğu, çünki nə elmimiz var, nə də EA elm ocağıdır.\nÜçüncüsü, gedənlər arasında ölkə üçün faydalı olmaqda davam edənlər də var, qalıb da, faydadan çox ziyan vuranlar da və sayları birincilərdən qat-qat çox. İctimai-siyasi sektorda “vaxt gələcək Azərbaycan xalqı İlham Əliyevi, qazaxlar Nazarbayevi, belaruslar Lukaşenkonu… çıraqla axtaracaqlar” deyən, düşünən nə qədər tanınmışlar var. Öz ölkəsində illərlədir demokratik institutları sıradan çıxara-çıxara gələn, həbsxanaları siyasi məhbuslarla dolu olan, imkanı olsa elə bu gün Türkiyəni şəriət ölkəsinə çevirmək istəyən (bu yöndə uğurları da az deyil) molla Ərdoğanı sevən nə qədər “demokratlarımız” var. Dildə demokratiya deyib, faşist düşüncəli, nifrət püskürən tanınmış alim, yazıçı, sənət adamları da nə qədər istəsən… Getməklərini özümüzə niyə dərd eləyək ki.\nÖlkənin gənclər üçün cəlbedici olmasının reseptini isə civil dünya yolu çoxdan kəşf edib: demokratiya, qanunun aliliyi, bazar iqtisadiyyatı, azad rəqabət mühitində insanlar özlərini daha rahat və xoşbəxt hiss edirlər, ölkələrinə də bağlı olurlar, vətəni tərk edəndə də, tüpürüb getmirlər.\nYaxın qonşulardan Gürcüstan bu yolu gedir; baş verənlər idealdan hələ çox uzaq olmasına, xarici təsirlərin və təhlükələrin, insan haqları sahəsində ciddi problemlərin qalmasına rəğmən, ölkə inkişaf yolunda addımlayır və bu, geriyə dönüşü olmayan prosesdir. Ermənistan da Qarabağda ilişib qalmasa, demokratiya yolunda irəliləyəcək.\nBu yöndə perspektivlərimiz daha dumanlı görünsə də, bizdə də dəyişikliklər qaçılmazdır. Həm də, ona görə ki, bundan sonra getməyə artıq yerimizin olmadığını daha çox adam anlamağa başlayacaq.


Yay meyvələri kökəldir | Qadın Klubu\nƏsas səhifə / Əsas menu / Pəhriz / Yay meyvələri kökəldir\nYay meyvələri kökəldir\nGunesh 10.06.2015\tPəhriz 997 Baxışlar\nMeyvələrin kalorilərinə diqqət\nHəzm sistemimizin hərəkəti maddələr mübadiləsi sürətinizin göstəricisini meydana gətirdiyi üçün bağırsaq hərəkətlərini artıracaq lifli bəslənməyə yer vermək lazımdır. Bunun üçün; qida qruplarından ən qiymətlilərindən biri olan tərəvəz və meyvələrdə mütləq seçim edin. İstəsəniz tək olaraq, istəsəniz meyvə və tərəvəz salatları olaraq yeyə bilərsiniz.\nHəddindən artıq meyvə yemək kökəldir\nMəsələn, ananas, kivi, alma və armud kimi meyvələri kub-kub doğrayaraq içinə bir miqdar ilıq süd və 1-2 yemək qaşığı qədər kəpək əlavə edilmiş bir qarışığı qəbizlik vəziyyətində yeyə bilərsiniz. Ancaq həddindən artıq meyvə yemək arıqlamağına mane ola bilər, hətta tam əksinə kökəlməyinizə səbəb ola bilər.\nMəsələn yaz meyvəsi olan qarpız kökəldir. Bu səbəblə meyvənin böyüklüyünə və porsiyonlara diqqət edin. Gün içində aktiv bir quruluşa sahibsinizsə və maddələr mübadiləsinizi yaxşı işlədirsinizsə kökəlməmək üçün yaz meyvələrini gündə ortalama 3-4 boşqab yeyin.\nTəqlərdieta Kökəlmək meyvə pəhriz yay meyvələri\nƏvvəlki Böyrək sağlamlığını qoruyan qidalar\nNövbəti Qoturu – belə müalicə edin!


"Qəbələ" 3 futbolçu ilə müqavilə yenilədi - Korner.az\n“Qəbələ” üç futbolçusu ilə müqavilə müddətini uzadıb.\nKorner.az xəbər verir ki, 28 yaşlı şimali makedoniyalı yarımmüdafiəçi İsnik Alimi, 22 yaşlı ispaniyalı qapıçı Kristof Atanqana və 23 yaşlı toqolu hücumçu Yaovi Akakpo ilə yeni anlaşma imzalanıb. Bu müqavilələr daha bir il müddətinə nəzərdə tutulub.\nƏvvəlki anlaşmaları 2021-2022-ci illər mövsümünün sonunda başa çatan legionerlər növbəti mövsümdə də “qırmızı-qara” formanı geyinəcək. Hər üç oyunçunun yeni anlaşması 2023-cü ilin iyununda başa çatacaq.\n“Qəbələ”nin heyətində Alimi 32 (10 qol), Akakpo 6 (2 qol), Atanqana 5 oyun keçirib.


GDU-nun inkişafı yüksək nailiyyətlərlə şərtlənib - Şər və Böhtan yazanlara Tutarlı CAVAB! » Xeberc.info\nSon günlər bəzi internet saytlarında Gəncə Dövlət Universiteti və onun rəhbərliyi ilə bağlı böhtan xarakterli məlumatlar dərc edilir. Amma məlumatların hardan qaynaqlandığını deyə bilmərik. Lakin tam məsuliyyətlə qeyd edirik ki, Gəncə Dövlət Universiteti haqqında yayımlanan qərəzli və böhtan xarakterli məlumatlar tamamilə əsassızdır. Bu cür dezinformasiyalar cəmiyyət arasında heç də birmənalı qarşılanmır. Ən azından universitetdə təhsil alan tələbələr və müəllim kollektivi qəbulolunmaz məqalələri nifrətlə qarşılayır və öz iradlarını bildirirlər.\nBildirmək istəyirik ki, son illərdə GDU-nun inkişafı yüksək nailiyyətlərlə şərtlənib. Bu illər ərzində universitetin infrastrukturu müasirləşdirilib, maddi texniki bazası zənginləşdirilib, kadr potensialı yüksəldilib, həmçinin ali təhsil müəssisəsinin dünyanın, xüsusən də Avropanın qabaqcıl elm-təhsil mərkəzləri ilə həm ikitərəfli, həm də çoxtərəfli formada əməkdaşlıq əlaqələri genişlənib. Beynəlxalq əməkdaşlıq vasitəsilə mənimsənilən və tətbiq olunan yeniliklər GDU-nun Avropanın təhsil məkanına inteqrasiyasını sürətləndirib, həmçinin ali təhsil müəssisəsində tədris prosesində keyfiyyətin yüksəldilməsinə zəmin yaradıb.\nQeyd etmək istəyirik ki, imtahan prosesi hələ başlamamış bəzi media orqanlarında GDU-da imtahan prosesini məqsədli şəkildə ləkələməyə hesablanmış materiallar dərc olunur və bu materiallarda konkret heç bir fakt göstərilmir, ümumi sözlərlə universitetin artan ictimai nüfuzuna zərbə vurmağa çalışılır.\nGəncə Dövlət Universitetinin rektoru, professor Yusif Yusibov mayın 14-də ali təhsil müəssisəsinin müvafiq ixtisaslarında təhsil alan tələbələrlə görüş keçirmişdir.Bu görüşdə rektor 2018/2019-cu tədris ilinin yaz semestri imtahanlarında tətbiq ediləcək çoxsaylı, əsaslı yeniliklər barədə məlumat verərək bildirdi ki, Gəncə Dövlət Universitetində 2018/2019-cu tədris ilinin yaz semestri imtahanlarının sualları tələbələrə test formasında, doğru cavabı ilə birgə veriləcək. Tələbələrin imtahanlara hazırlaşa bilməsi üçün imtahan qəbul ediləcək bütün fənlərin mühazirə mətnləri, dövlət imtahanına düşəcək fənlər üzrə suallar universitetin saytında (www.gdu.edu.az) elektron formada yerləşdirilib. Eyni zamanda test, yazılı və qabiliyyət imtahanlarının sualları cavabları ilə birgə imtahan sessiyasına bir ay qalmış tələbələrə paylanılıb. İmtahanların gedişatı zamanı yarana biləcək münaqişəli halların aradan qaldırılması və lazımi tədbirlərin görülməsi məqsədilə universitet üzrə “Apelyasiya komissiyası”, Təhsil Nazirliyinin “Qaynar xətt” xidməti ilə əlaqə yaratmaq və sessiyanın gedişi zamanı baş vermiş neqativ hallar barədə Təhsil nazirliyinə operativ məlumat verilməsi məqsədilə “İmtahan qərargahı”, imtahanlara nəzarət etmək məqsədilə nəzarət qrupu yaradılıb.\nBir məqamı xatırlatmağa ehtiyac duyuruq ki, Gəncə Dövlət Universitetində imtahan sessiyasının gedişini müşahidə etmək üçün imtahan sessiyası zamanı mətbuat nümayəndələrinin iştirakı ilə mediatur təşkil olunur. Mediaturda tələbələrin valideynləri və ictimaiyyət nümayəndələri də iştirak edirlər. Elə bu faktın özü də universitetin mətbuata və ictimaiyyətə nə qədər açıq olduğunun təsdiqidir.\nBelə olan tərzdə hansı rüşvətdən söhbət gedə bilər?\nBildirmək istəyirik ki,Gəncə Dövlət Universiteti ilə bağlı kütləvi informasiya vasitələrində gedən böhtan xarakterli yazılar reallığı əks etdirmir və universitetin işgüzar nüfuzuna xələl gətirmək məqsədini daşıyır. Bu yalan və böhtanları Gəncə Dövlət Universitetinin bütün sağlam əqidə ilə düşünən kollektivinə qarşı yönəlmiş hesab edirik.\nXahiş edirik ki, yazı hazırlayarkən əvvəlcə işi araşdırın, sonra olduğu kimi dərc edin. Axı, bu həm də KİV haqda qanunun tələbidir.


3D Secure texnologiyaları - Xidmət\n3D Secure texnologiyaları\n3D Secure – Verified by VISA və MasterCard SecureCode nədir?\n3D Secure protokolu İnternetdə əməliyyat aparan müştərilərin vəsaitlərini qorumaq və bankların və şirkətlərin itkilərini azaltmaq məqsədi ilə VISA və MasterCard beynəlxalq ödəmə sistemləri tərəfindən hazırlanıb istifadəyə verilib.\nƏslində hər şey çox sadədir:\n• əməliyyat zamanı müştərinin ekranında şifrəni daxil etmək üçün xüsusi pəncərə açılır\n• müştəri bank-emitentdən əldə etdiyi şifrəni daxil etməklə ödəməni “imzalayır”\n3D Secure protokolu VISA ödəniş sistemində Verified by VISA, MasterCard sistemində MasterCard SecureCode adlanır.\nKart 3D Secure texnologiyalarını dəstəkləyir, lakin şifrənin eyniləşdirməsi uğurlu keçməyibsə, bu halda müştəri özünü eyniləşdirə bilmədiyi üçün heç bir əməliyyat keçirilmir.\nKart 3D Secure texnologiyalarını dəstəkləmirsə, Azərikard tərəfindən adi qaydada avtorizasiya sorğusu bank-emitentə göndərilir və heç bir şifrə daxil edilmədən və eyniləşdirmədən keçmədən müştərinin hesabından əməliyyat məbləği silinir. Qeyd etmək lazımdır ki, keçirilmiş əməliyyat üzrə müştəridən daxil olmuş hər hansı etiraza görə nə Azərikard, nə də ticarət müəssisəsi heç bir maliyyə riskləri və məsuliyyət daşımır. Bütün risklər və məsuliyyət bank-emitentin üzərinə düşür.\nPlastik kartını 3D Secure xidmətinə qoşmaq üçün kart sahibi siyahısı bankomatdan əldə edilən birdəfəlik şifrələrdən (“İnternet Bankinq” şifrələri) və ya, “SMS Xəbərdarlıq” xidmətinə qoşulubsa, mobil telefonuna göndərilən birdəfəlik SMS şifrədən istifadə edərək www.azericard.com saytında qeydiyyatdan keçməlidir. Qeydiyyat vaxtı kart sahibi salamlaşma və xüsusi şifrə yaradır. Həmin şifrə ödəniş zamanı istifadə olunur.


Nəcməddin Sadıkovun 1992-ci ilə aid eksklüziv videosu yayıldı- VİDEO » Qlobal.Az\n5600 dəfə oxunub\nSosial şəbəkələrdə Azərbaycan Respublikası Silahlı Qüvvələrinin Baş Qərargahının rəisi general-polkovnik Nəcməddin Sadıkovun eksklüziv videosu yayımlanıb.\nMaraqla qarşılanan və müzakirələrə səbəb olan video 1992-ci ildə çəkilib. Videoda Nəcməddin Sadıkov Ağdərə döyüşü öncəsi həbsdən azad olunanlara hərbi təlim keçir.\nQeyd edək ki, video ANS televiziyasının fonduna aiddir.\nXatırladaq ki, Nəcməddin Sadıkov 1956-cı ildə Dərbənd şəhərində anadan olub. 1979-cu ildə Bakı Ali Ümumqoşun Komandirlər məktəbini bitirib. 1979-1992-ci illərdə SSRİ Silahlı Qüvvələri tərkibində tağım, bölük, tabor komandiri və alay komandirinin müavini vəzifələrində xidmət edib. 1985-1988-ci illərdə Moskva şəhərindəki Frunze adına Hərbi Akademiyada təhsilini davam etdirmişdir. 1992-ci ildən Azərbaycan Respublikası Silahlı Qüvvələrində briqada komandiri, korpus komandiri, Cəbhə komandanının birinci müavini – Cəbhənin Səhra İdarəetmə Qərargahının rəisi vəzifələrində xidmət etmişdir.


İran üçün yeni tələ - Şərh\nFərrux Məmmədov: “ABŞ İranı İraqda münaqişəyə çəkir”\nSon günlər ABŞ-ın İraqla bağlı atdığı addımlar diqqəti cəlb edir. Qeyd edək ki, ABŞ Dövlət Departamenti İraqı ən yüksək, dördüncü təhlükə səviyyəsinə daxil edib. Amerika hökuməti terrorçuluq, adam oğurluğu və silahlı münaqişələr səbəbindən öz vətəndaşlarını bu ölkəyə getməməyə çağırıb.\n"İraqda ABŞ vətəndaşlarına qarşı zorakılıq və qaçırılma təhlükəsi yüksəkdir. İraqda İraq təhlükəsizlik qüvvələrinə və mülki şəxslərə mütəmadi olaraq hücumlar edən çoxsaylı terrorçu və yaralı qruplar fəaliyyət göstərir”-Dövlət Departamentinin saytında belə qeyd edilir.\nMayın 15-də ABŞ Dövlət Departamenti Bağdad şəhərindəki səfirliyində və Ərbildəki konsulluğunun xüsusi tapşırıqlar yerinə yetirməyən bütün heyətinin Vaşinqtona göndərilməsini qərara alıb. Viza xidmətinin göstərilməsi müvəqqəti olaraq dayandırılıb.\nBundan əlavə, hesabatda deyilir ki, ABŞ vətəndaşları silahlı münaqişədə iştirak etmək üçün İraq vasitəsilə Suriyaya səyahət etməməlidir. Onlar "olduqca şəxsi (qaçırılma, yaralanma və ya ölüm) və hüquqi risklərlə (həbs, cərimə və sürgün) qarşılaşacaqlar".\nABŞ-ın bu müraciətindən sonra Almaniya və Hollandiya hökumətləri də İraq silahlı qüvvələrinə təlim keçən öz hərbçilərini təhlükəsizlik məqsədilə geri çağırıb.\nİran ətrafında gərginliyin artdığı bir vaxtda rəsmi Vaşinqtonun bu addımı əslində İraqdakı hər hansı təhlükə ilə deyil, bölgədəki vəziyyətlə izah edilir. Yəni ABŞ-ın diplomatik korpusunu İraqdan çıxartması İrana qarşı hər hansı hərbi əməliyyatların başlanması ehtimalını gündəmə gətirib.\nBəzi siyasi müşahidəçilərin rəyinə görə, ABŞ Fars körfəzindəki hərbi gəmilərdən İranın nüvə obyektlərinə, raket bazalarına aviazərbələr endirə bilər. Belə hal baş verəcəyi tədqirdə İran ABŞ-ın atəş nöqtələrini və həmin bölgədəki hərbi bazalarını, o cümlədən İsraili orta mənzilli raketlərlə vuracağı ilə hədələyir. Ona görə də ABŞ-ın İran sahillərinə bir batareya “Patriot” raket və hava hücumundan müdafiə sistemləri göndərməsi bu qarşıdurmaya hazırlıq tədbiri hesab edilir. “Patriot” sistemlərinin İranın cavab zərbələrindən müdafiə olunmaq üçün İraq ərazisində yerləşdiriləcəyi bildirilir.\nDigər ehtimallara görə, ABŞ əslində İrana müdaxilə etməyə hazırlaşmır. Görülən tədbirlər daha çox İranın İraq, Suriya və Yəməndəki hərbi bazalarına avizərbələrin endirilməsi məqsədi daşıyır.\nNATO Əməkdaşlıq İnstitutunun rəhbəri Fərrux Məmmədovun sözlərinə görə, ABŞ İran ətrafında formalaşdırdığı hərbi prosesi leqallaşdırmağa çalışır. İraqda baş verən son hadisələr bu prosesin tərkib hissəsidir:\n“ABŞ bir tərəfdən Fars körfəzinə ən böyük təyyarədaşıyan gəmisini göndərməklə, özünün və müttəfiqlərinin maraqlarını qorumağa çalışır. Digər tərəfdən İran üçün strateji əhəmiyyət daşıyan, şiəliyin dini-ideoloji mərkəzi olan Kərbəla şəhərinin yerləşdiyi İraqdan çıxması ilk baxışdan təəccüblü görünsə də siyasi düzənin hazırlanması baxımından təsadüfi deyil. ABŞ heç bir zaman real siyasi və ya hərbi səbəb olmadan başqa ölkəyə müdaxilə etmədiyinə dair mesaj verir. Eyni təcrübəni biz Əfqanıstanda da gördük. ABŞ, Almaniya və Hollandiyanın özünün diplomatik və hərbi heyətini İraqdan çıxartması İranın bu ölkəyə hərbi müdaxiləsi üçün zəmin yaratmağa xidmət edir. İrandan bu zəmindən istifadə etməyə çalışacaq. Bundan sonra isə İraq dövlətinin dəvəti ilə və formalaşdırılan digər siyasi proseslə ABŞ müttəfiqləri ilə birlikdə xilasedici qismində İrana müdaxilə edə biləcək. İrandakı savaş ABŞ-ın birbaşa müdaxiləsi ilə baş verməyəcək. İrandakı ziddiyyətlər daxili amillərlə hesablanacaq. İranda vətəndaş cəmiyyətinə qarşı törədilən terror təhlükəsinin qanşu ölkələrə keçməsinin qarşısını almaq üçün ABŞ müttəfiqləri ilə birlikdə müdaxilə etmək qərarı verəcək. Lakin unutmaq olmaz ki, bu siyasi manevrdir və İraqın zəngin neft ehtiyatlarını ABŞ başqa dövlətlə paylaşmaq niyyyətində deyil. Rusiya Səddam Hüseyn dövründən sonra İraq neftindəki payından məhrum edilib. İraqdakı son hadisələr İranı yanlış addımlara, yəni münaqişə bataqlığına çəkmək məqsədi daşıyır. Bundan sonra ABŞ hərbi müdaxilə etmək imkanı əldə edəcək. ABŞ 2003-cü ildə əldə etdiyi İraqı 2019-cu ildə İrana verib tərk etməz. Görünür, İraqla bağlı böyük bir hərbi-siyasi-iqtisadi proses başlayır”.


Nüfuzlu Azerbaycan serkerdesinin ad günüdür - Azadliq Xeber\nNüfuzlu Azerbaycan serkerdesinin ad günüdür\nNüfuzlu Azərbaycan sərkərdəsinin ad günüdür\n04:27 xeber – Bu gün Çar ordusunun, Azərbaycan Cümhuriyyətinin və Sovet Ordusunun zabiti olmuş, 1930-cu il Şəki üsyanının rəhbərlərindən biri polkovnik Nəbibəyov Bəhram bəy Qasım bəy oğlunun 131 yaşı tamam olur.\nBəhram bəy Nəbibəyov 1884-cü ildə Azərbaycanın Şəki şəhərində bəy ailəsində anadan olub. İlk təhsilini Kutaisi Realnı məktəbində alıb. Sonra Peterburq Konstantin artilleriya məktəbinin tələbəsi olub. 1904-cü il sentyabrın 2-də oranı birinci dərəcəli diplomla başa vurub. Elə həmin il Qafqazdakı iyirminci artilleriya briqadasında podporuçik kimi hərbi xidmətə başlayıb.\nBəhram bəy 1909-cu il sentyabrın 7-də poruçik, 1912-ci il avqustun 31-də isə ştabs-kapitan rütbəsinə layiq görülüb.\nBəhram Nəbibəyov1904-cü ildən Rusiya ordusunun Qafqazdakı topçu briqadasında xidmətə başlayıb. İkinci dərəcəli “Müqəddəs Anna” və “Müqəddəs Stanislav” ordenləri ilə təltif edilib. 1918-ci il noyabrın 27-də Azərbaycan topçu briqadasına təyinat almış, sonra isə 2-ci topçu briqadasının 3-cü batareya komandiri vəzifəsində xidmət edib. 1919-cu ilin noyabrında Şüvəlan-Türkan istiqamətində Bakının dənizdən müdafiəsinin təşkili onun rəhbərliyi ilə 3-cü topçu batareyasından və 5-ci Bakı piyada alayının bir bölüyündən təşkil edilmiş dəstəyə tapşırılmışdı. Denikin qüvvələrinin dənizdən ehtimal edilən təhlükəsinin qarşısını almaq üçün Şüvəlan-Türkan-Qala xətti üzrə dəniz sahili böyunca müdafıə mövqeləri tutmuşdu.\nB. Nəbibəyov 1920-ci ilin mart-aprel aylarında cümhuriyyət hərbi qüvvələrinin Qarabağda erməni-daşnak işğalçılarına qarşı apardığı əməliyyatlarda fəal iştirak edib. Onun komandiri olduğu batareya 1920-ci il aprelin 8-də Malıbəyli-Şuşakənd ətrafında gedən döyüşlərdə xüsusilə fərqlənib. General Həbib bəy Səlimovun hərbi nazir Səməd bəy Mehmandarova göndərdiyi teleqramda B.Nəbibəyovun bu xidmətləri xüsusi qeyd olunmuşdu.\nBəhram bəyin Səməd bəy Mehmandarov və Əliağa Şıxlinski ilə yaxın dostluq əlaqələri olub. Azərbaycanı bolşeviklər işğal etdikdən – Aprel işğalından (1920) sonra bir müddət sovet ordusu sıralarında xidmət edib, Şuşanın və Şəkinin hərbi komissarı olub.\nAtası – çar ordusunun ştabs-kapitanı, sonralar podpolkovniki Qasım bəy Hüseyn bəy oğlu Nəbibəyov Orta Asiyada uzun müddət hərbi tərcüməçi işləyib, eyni zamanda Şəkidə ipək istehsalı ilə məşğul olan müəssisələrə malik olub. 1925-ci ildə 95 yaşında fəfat edib.\nB. Nəbibəyov Şəki Hərbi Komissarlığında işləyərkən – 1930-cu ildə Şəki-Zaqatala bölgəsində (Bideyiz dağı) sovet hakimiyyətinə qarşı baş vermiş xalq üsyanının rəhbərlərindən biri idi. Həmin ilin iyulunda üsyanın yatırılması üçün göndərilmiş çoxsaylı sovet hərbi qüvvələri ilə döyüşdə şəhid olub.\nQardaşları – kapitan Zahid bəy, kapitan Vahid bəy və polkovnik Hüseyn bəy çar Rusiyasında tanınmış hərbçilər olublar. Zahid bəylə Vahid bəy inqilaba qədər dünyalarını dəyişib, Hüseyn bəy isə 1930-cu ildə – bolşeviklər tərəfindən Şəki üsyanı yatırıldıqdan sonra həbs edilib və sonrakı taleyi haqda heç bir məlumat yoxdur.\nBəhram bəyin xatirəsinin əbədiləşdirilməsi üçün dünyaya göz açdığı Qədim Şəki şəhərinin küçələrindən birinə onun adı verilib.\nMüəllifi ixtisasca mühəndis olan Akif Salamoğlunun yazdığı “Ədil xan” romanının 2-ci hissəsi bütövlükdə Bəhram bəyin həyatına həsr edilib.


ATƏŞKƏSLƏ BİTƏN 72 SAATLIQ GƏRGİNLİK: nə Liberman, nə də "Dəmir Qübbə" İsraili qoruya bildi - TƏHLİL\n15 Noyabr 2018 - 10:16\nATƏŞKƏSLƏ BİTƏN 72 SAATLIQ GƏRGİNLİK:nə Liberman, nə də "Dəmir Qübbə" İsraili qoruya bildi - TƏHLİL\nQəzzə zolağından İsrailə 500-ə yaxın raketdən atəş açılıb, “Kornet” raketi ilə İsrail əsgərlərinin olduğu avtobus partladılıb, fələstinli komandos qrupunun əməliyyatı ilə İsrail zabiti öldürülüb. Bunun qarşılığında Qəzzada 160-dan çox hədəf vurulub və İsrailin müdafiə naziri istefa verib.\nBütün bunlar 72 saatlıq müddətdə baş verib.\nSon gərginlik Bazar günü gecəsi Qəzzadakı Xan Yunisdə İsrail ordusunun elit bölməsinin uğursuz reydi zamanı baş verib. İsrail əsgərləri və fələstinlilər arasında atışma yaranıb.\nNəticədə bir İsrail zabiti və 7 fələstinli öldürülüb.\nNövbəti gün “HƏMAS”-çılar “Kornet” raketi ilə bir avtobusu atəşə tutublar. Əsgərlər avtobusdan düşdüyündən cəmi bir nəfər hərbi qulluqçu və sürücü ağır yaralanıb.\nİsrail yaşayış məntəqələrinə raket hücumları bundan sonra başlayıb. İsraildən atılan 160 raketlə “HƏMAS” və “İslami Cihad”ın hədəfləri vurulub, onlardan bəziləri İsrail ordusunun “strateji aktivlər” adlandırdığı silahqayırma mərkəzləridir.\nHər iki tərəfin qorxduğu müharibə baş verə biləcəyindən “HƏMAS” və İsrail arasında atəşkəs razılaşması imzalanıb.\nHökumətin atəşkəslə razılaşmasına baxmayaraq, Çərşənbə günü, İsrailin “terrora təslim olduğunu” deyərək müdafiə naziri Aviqdor Liberman da daxil olmaqla, bir neçə millət vəkili buna qarşı çıxıb.\nLiberman bildirib ki, “HƏMAS”-la danışıqlar apararaq İsrail “milli təhlükəsizliyinə ciddi ziyan vurulma ilə nəticələnəcək qısamüddətli sakitliyi satın alır”.\n“HƏMAS”-ın rəsmisi xanım Xusan Badran Çərşənbə axşamı günü bildirib ki, “Netanyahu bu turu bitirməklə maraqlanırsa, o, ağılsız davranışı ilə gərginliyin artmasına səbəb olan müdafiə naziri Libermanı istefaya göndərməlidir”.\nNövbəti gün “HƏMAS” Libermanın istefasını alqışlayaraq bildirib: bu, hərbi qarşıdurmada İsrailin məğlubiyyətini əks etdirir.\n“İslami Cihad” da Libermanın istefasını məmnuniyyətlə qarşılayıb və “Qəzzadakı müqaviməti sındırmaq istəyən hər kəsə bunun bir dərs olduğunu” deyib.\n“HƏMAS” və “İslami Cihad”, həmçinin bir anda yüzlərlə böyük raket ataraq, fələstinlilərin “Dəmir Qübbə” hava hücumundan müdafiə sistemini müvəffəqiyyətə adlaya bilmək qabiliyyətini göstəriblər.\n“Dəmir Qübbə”nin təxminən 120 raketi ələ keçirsə də, 20 raket şəhər ərazilərinə düşüb və bir neçə yaşayış binasına dəyib. Nəticədə 48 yaşlı fələstinli Mahmud Əbu Asbu ölüb və 100-ə yaxın adam yaralanıb.\nİsrail ordusu səlahiyyətliləri “Dəmir Qübbə”nin hermetik olmadığını və 100%-lik qorunma ilə təmin edə bilməyəcəyini vurğulayarkən, bəzi cənub sakinləri məskunlaşma sahələrində narahatlıq keçirirlər.\nSderotanın bir sakini “Jerusalem Post”-a deyib ki, şimal cəbhəsi daha yüksək strateji narahatlıq məkanı doğurduğu üçün cənub ərazilərində yerləşdirilən “Dəmir Qübbə” batareyaları kifayət qədər deyil.\nCənub sakinləri, 15 ildir ki, raket hücumlarından və Qəzzə ilə üç müharibədən yorğun olan İsrail ordusuna dəstək verməyə davam edirlər, lakin bir çoxları səylərinin siyasi oyunlarla itirdiyini deyir.\n“Mən Likud Partiyasının tərəfdarıyam. Amma bu nə həyatdır yaşayırıq? – deyə Sderotlu digər bir sakin raket atəşindən sonrakı atəşkəs zamanı “Post”-a bildirib. – İsrail Qəzzə ilə nə cürsə sülh yaratmalı və ya müharibə etməlidir. Biz belə yaşaya bilmərik”.\nLiberman da istefa edərkən çıxışında deyib ki, “əgər mən vəzifədə qalsaydım, cənub sakinlərinin üzünə baxa bilməzdim”.\nBeləliklə, 2014-cü ildən, “Müdafiə hüdudu” kampaniyasından bəri komandosların uğursuz əməliyyatından 72 və ən ağır raket hücumundan 48 saat sonra Liberman istefa verib.\nOnu istefaya sürükləyən HƏMAS lideri İsmail Haniyə olub. Halbuki Haniyənin vəzifəsinin icrasına başlamasından 48 saat sonra öldürüləcəyi vədini məhz Liberman vermişdi.


Müəllif: sumqayitxeber.com • Tarix: 29 İyul 2009 • Baxış sayı: 211 dəfə • Şərh yoxdur\nTweetSumqayıt şəhəri “Dostluq” mədəniyyət evinin “Xəzri” xalq mahnı və rəqs ansamblı Türkiyənin Yalova şəhərində keçirilən “XII – Türk boyları kültür şöleni” adlı beynalxalq festivalda iştirak edib. sumqayitxeber.com saytı Sumqayıt şəhər İcra Hakimiyyətinə istinadən məlumat verir ki, 8 gün davam edən festivalın ilk günündə Barış Mançö adına Açıqhava Teatrında festivalın rəsmi açılışı olub və festival iştirakçıları konsert nömrələri ilə çıxış ediblər. Festivalın ikinci günü Azərbaycanı təmsil edən “Xəzri” xalq mahnı və rəqs ansamblı, İraq türkləri, Kabardin, Qazaxıstan, Kipr, Kosova, Rumıniya və Tatarıstanın kollektivləri Bursa şəhərinin Gemlik qəsəbəsində açıq havada geniş konsert proqramı ilə çıxış ediblər. Konsertin açılışı “Xəzri” xalq mahnı və rəqs ansamblının çıxışı ilə başlanıb. Festivalın üçüncü günü milli geyimli festival iştirakçıları Yalovanın düşmənlərdən azad olunmasının ildönümünə həsr olunmuş rəsmi toplantıda iştirak ediblər.


Azərbaycanın MiQ-29 qırıcıları düşməni İsrail raketləri ilə vuracaq - Veteninfo.Az\nAzərbaycan İsraildən “hava-hava” tipli I-Derby ER raketləri aldığı bildirilir.\nVeteninfo.az xəbər verir ki, bu haqda “Azerbaijan Armed Forces” Telegram-kanalında məlumat yayılıb. Məlumatda sövdələşmənin təfərrüatları göstərilmir, amma bildirilir ki, raketlər artıq MiQ-29 qırıcılarında tətbiq olunmaq üçün Azərbaycan Hərbi Hava Qüvvələrinin silahlanmasına daxil olub. I-Derby ER raketləri İsrailin “Rafael” şirkəti tərəfindən istehsal olunur və “Derby” ailəsindən olan raketlərin dərindən modernizasiyasıdır.\nI-Derby ER raketləri orta mənzillidir, hədəfi 100 kilometrə qədər məsafədən vura bilər. Raketin ümumi kütləsi 118, döyüş başlığının ağırlığı 23 kiloqramdır. Raketin hədəfə yönləndirilməsi kombinə edilib və uçuş mənzilinin ortalarına qədər komanda-inersiya sisteminə əsaslanır, mənzilin sonuna yaxın isə raket radilokasiya siqnalları əsasında hədəfə müstəqil yönəlir. Başlıq təmassız lazerlidir.\nBu raketlərin daşıyıcıları kimi F-16C/D, F-5, “Mirage”, JAS-39 “Gripen”, habelə MiQ-21 və MiQ-29 sovet qırıcıları hesab edilir.\n2019-cu ildə Hindistan da Rusiyanın R-77 “hava-hava” raketlərindən imtina etməyə və İsraildən I-Derby ER raketlərini almaq niyyətini açıqlamışdı. Bununla bağlı daha sonra informasiya daxil olmayıb.\nXatırladaq ki, İsrailin”Rafael” şirkəti Azərbaycan ordusunu “Spike NLOS” və “Spike” yüksək dəqiqlikli tank əleyhinə raketlərlə təchiz edir. Bu raketlər 2020-ci ildə 44 günlük müharibə zamanı düşmənin çoxsaylı hərbi texnikası məhv edilmişdi. İndi Azərbaycanın MiQ-29 qırıcılarının I-Derby ER “hava-hava” raketləri ilə təchiz edilməsi bu təyyarələrə düşmənin yaxın və orta mənzilli hava hücumundan müdafiə sistemlərinin zərbə zonasına daxil olmadan hava hədəflərinə dəqiq zərbə endirməyə imkan verəcək.


Laçın Rayonu :-( - Forum\nForum » Azərbaycan. » Bölgələrimiz » Laçın Rayonu :-( (18 May 1992-ci ildən ermənistan respublikası................)\nLaçın Rayonu :-(\nPasa_007 Date: Bazar ertəsi, 2012-07-23, 3:06 PM | Message # 1\n18 May 1992-ci ildən ermənistan respublikası tərəfindən işğala məruz qalıb.\nLaçın rayonu Azərbaycan Respublikasının cənub-qərbində dağlıq ərazidə yerləşir. Şimaldan Azərbaycanın Kəlbəcər rayonu, şərqdən Xocalı,Şuşa və Xocavənd rayonları, cənubdan Qubadlı, qərbdən isə ermənistan respublikası ilə həmsərhəddir Laçın rayonunun ərazisi 1883 kvadrat km-dir. 01 yanvar 2004-cü il tarixə əhalisi 65507 nəfərdir. Rayonun mərkəzi Laçın şəhəridir, əhalisi 14500 nəfərdir.\n65 min əhalisi olan bu səfali məkan 120 kənddən, 1 şəhərdən və 1 qəsəbədən ibarətdir. Laçın 1923-cu ilə qədər Abdallar, sonra isə Laçın adlanıb. Ərazisi əsasən dağlıq relyefdən ibarətdir. Burada əsasən maldarlıq, arıçılıq, əkinçilik, taxta-şalban istehsali inkişaf edib. Hal-hazirda Laçın rayonunun əhalisi Azərbaycan Respublikasının müxtəlif ərazisinə səpələnmişdir.\nLaçın rayonunun ermənistan respublikası tərəfindən işğalı\n18 May1992-ci ildən Ermənistan Respublikası tərəfindən işğala məruz qalıb. İşğal nəticəsində 264 nəfər şəhid olmuş, 65 nəfər girov götürülmüş, 103 nəfər əlil olmuşdur. Rayon üzrə 1 yaşdan 16 yaşadək mövcud olan 24374 nəfər uşaqdan 18 nəfəri şəhid, 225 nəfəri əlil olmuş, 1071 nəfəri, o cümlədən 31 nəfəri hər iki valideynindən yetim qalmışdır.\nİşğala qədər rayon ərazisində 133 iri və orta müəssisə, 20 tibb müəssisəsi, 217 mədəniyyət ocağı olmuşdur.


Filimon və Baucisin hekayəsi - Həyat - 2021\nFilimon və Baucis\nQədim Roma mifologiyasına və Ovid'ə görə Metamorfozlar (8.631, 8.720.), Filimon və Baucis uzun ömürlərini nəcib, lakin yoxsulluq içində keçirdilər. Roma tanrıların padşahı Yupiter, xeyirxah cütlük haqqında eşitmişdi, lakin insanlarla yaşadığı bütün təcrübələrə əsaslanaraq, onların yaxşılığına ciddi şübhə edirdi.\nYupiter bəşəriyyəti məhv etmək üzrə idi, lakin yenidən başlamazdan əvvəl ona bir son şans verməyə hazır idi. Beləliklə, qanadlı elçi tanrısı oğlu Mercury ilə birlikdə Yupiter, köhnəlmiş və yorğun bir səyahətçi kimi gizlədilmiş, Philemon və Baucisin qonşuları arasında evdən evə getdi. Yupiter qorxduğundan və gözlədiyi kimi, qonşular onu və Merkuri kobudcasına uzaqlaşdırdılar. Sonra iki tanrı son evə, cütlüyün bütün uzun evli həyatlarını yaşadıqları Filemon və Baucisin kottecinə getdi.\nFilimon və Baucis qonaqları qəbul etməkdən məmnundular və qonaqlarının kiçik ocaqlarının alovu qarşısında dincəlmələrini israr etdilər. Daha da alov qazanmaq üçün daha çox qiymətli odunlarını bağladılar. Unasked, Philemon və Baucis, ehtimal ki, ac olan qonaqlarına, təzə meyvələrə, zeytunlara, yumurtalara və şərablara xidmət etdilər.\nTezliklə köhnə cütlük onlardan nə qədər tökülsələr də, şərab qabının heç vaxt boş olmadığını gördülər. Qonaqlarının sadəcə insandan çox ola biləcəyindən şübhələnməyə başladılar. Yalnız bir vəziyyətdə, Philemon və Baucis bir tanrı üçün uyğun bir yeməyə gələ biləcəkləri ən yaxınları təmin etməyə qərar verdilər. Qonaqlarının şərəfinə yeganə qazını kəsərdilər. Təəssüf ki, qazın ayaqları Philemon və ya Baucis ayaqlarından daha sürətli idi. İnsanlar o qədər də sürətli olmasa da, daha ağıllı idilər və buna görə tutmaları üçün hazırladıqları kottecin içərisindəki qazı küncünə qoydular ... Son anda qaz ilahi qonaqların sığınacağını axtardı. Qazın həyatını xilas etmək üçün Yupiter və Merkuri özlərini ortaya qoydular və dərhal şərəfli bir insan cütlüyü ilə görüşməkdən məmnun olduqlarını bildirdilər. Tanrılar cütlüyü qonşularının çəkdikləri cəzanı - dağıdıcı bir sel görə bildikləri bir dağa apardılar.\nNə ilahi lütf istədiklərini soruşan cütlük, məbəd kahini olmaq və birlikdə ölmək istədiklərini söylədi. İstəkləri yerinə yetirildi və öləndə bir-birinə qarışan ağaclara çevrildi.\nHekayənin əxlaqı nədir?\nHər kəsə yaxşı davranın, çünki heç vaxt tanrının yanında olacağını bilmirsən.\nVideoya baxın: Philemon & Baucis (Avqust 2021).\nCopyright 2021 \_ Bilişsel Məlumat Portalı \_ Filimon və Baucis


Fransada şiələri öldürməyi təbliğ edən vəhhabi müfti ölkədən qovulub\nƏrəfə gününün əzəməti və onun müstəhəb əməlləri Ayətullah Xamenei müsəlmanlara və Həcc zəvvarlarına ABŞ siyasəti ilə bağlı mühüm mesaj verib İlin sonuna qədər Bakıda satılan evlər 6 faiz bahalaşacaq Şabranda taxıl sahəsi yanıb Ermənistan polis qoşunlarını Azərbaycanla sərhədə yerləşdirir Yezidin göndərdiyi muzdlu qatillər və İmam Hüseynin (ə) Məkkəni tərk etməsi – 8 zilhiccə Türkiyədə ABŞ səfirliyi atəşə tutuldu Bu gün İmam Kazımın (ə) Bəsrə zindanına məhbus olaraq göndərildiyi gündür - 7 zilhiccə Kürd qadın onu əsir götürən İŞİD üzvü ilə Almaniyada qarşılaşdı Nə üçün namazda fikrimiz yayınır?\nMarsel şəhərində şiələrə, qadınlara və yəhudilərə qarşı xütbələr oxuyan radikal vəhabi müfti Fransadan qovulub.\nUzun sürən məhkəmədən sonra Avropa İnsan Haqları Məhkəməsi onun ölkədən çıxarılaraq Əlcəzairə yollanmasına razılıq verib.\nQeyd edək ki, vəhabi ideologiyalı radikal müfti xütbələrində şiə müsəlmanların «mürtəd» adlandıraraq, onların öldürülməli olduğunu deyirdi. Bundan başqa o, yəhudiləri meymun və donuzların qardaşı olan şər qüvvə adlandırır, qadınların isə icazəsiz evdən bayıra çıxma hüquqları olmadığını deyirdi.\nOnun ölkədən deportasiya edilməsi barədə fərman Fransa DİN tərəfindən dərc olunub. Qeyd edək ki, onun xütbə dediyi «Əs-Sunnə» məscidi Dudanın diskriminasiya, nifrət və zorakılıq xütbələri ilə əlaqədar hələ dekabr ayında bağlanmışdı.(SəhərTVAzəri)\nTEQLƏR: Fransada şiələri öldürməyi təbliğ edən vəhhabi müfti ölkədən qovulub


«Ovsunçu» filmi Kazanı ovsunladı\n2021, 27 İyul, çərşənbə axşamı, Bakı vaxtı 21:24\nHakimiyyət müxalifətin mitinqlərin keçirilməsi ilə bağlı təklif etdiyi marşrutlar üzrə danışıqlar aparmağa razılıq verib Bu «İz»də:\n- «Ovsunçu» filminin Kazandakı uğurunun izinə düşəcək;\n- Dövlət Uşaq Teatrı direktoruna qarşı hədə-qorxulardan xəbər tutacaq;\n- «Qran pri» sözünün mənasını yada salacaq;\n- Və tanınmış kinosənətçi Oqtay Mirqasımovun açıqlamalarını eşidəcəksiz.\nKUKLA TEATRININ RƏHBƏRİ ÖLÜMLƏ HƏDƏLƏNDİYİNİ BİLDİRİR\nUşaqların bəxti gətirib. Milli Parka gəzməyə gələndə birdən-birə iki teatrla qarşılaşırlar. Birini hamınız tanıyırsız – Abdulla Şaiq adına Kukla Teatrı. O biris isə "Körpəm" Dövlət Uşaq Teatrıdır.\nTeatrın direktoru İntiqam Sultan iddia edir ki, bu teatrın binasını ələ keçirmək istəyənlər var:\n"Xırda bizneslə məşğul olmaq həvəsində olanlar, xırda pulların eşqi ilə alışıb yanan təsmi və qeyri-rəsmi adamlar bizə mane olmağa çalışırlar. Birbaşa adlar çəkmək mənim tərəfimdən səviyyəsizlik, savadsızlıq olardı. Çünki mən birbaşa ad çəksəm, sabah teatrı yerlə-yeksan etmək həvəsinə düşəcəklər. Ona görə də mən birbaşa ad çəkmək istəmirəm. Amma teatra təzyiqlər günbəgün artır... Deyirlər ki, biz səni birbaşa öldürə bilərik... Son xəbərdarlıqları o olub ki, bura teatr yeri deyil və siz, ümumiyyətlə burada yerləşməli deyilsiniz".\nƏslində isə teatr Milli Parkın balansında deyil. 4 il əvvəl Bakı şəhər İcra Hakimiyyətinin sərəncamı ilə teatr binasından daha məqsədyönlü istifadə üçün Bakı şəhər Mədəniyyət İdarəsinin balansına verilib. Teatr isə Milli Parka icarə haqqı ödəməkdə davam edir.\nBakı şəhər Mədəniyyət İdarəsinin rəisi Həsənağa Qurbanovsa bildirir ki, nazirlik lap yaxın zamanlarda mübahisəli durumu çözəcək:\n"Bu məsələ bizim gündəlikdədir. Biz hal-hazırda məktub hazırlayırıq. İntiqam Sultanla biz dünən görüşmüşük. Yaranmış fövqəl çətinlikləri aradan qaldırmaq bir yana, teatrın ətrafında əsaslı rekonstruksiya işləri lazımdır".\nFESTİVALLAR VƏ SİVİLIZASİYALARARASI DİALOQ\nBu dəfə "festivallar və mədəniyyət" mövzusunun izinə düşmüşük. Mövzu bələdçimiz ünlü kinosənətçi Oqtay Mirqasımovdur.\n5-11 sentyabrda Kazanda "Qızıl Minbər" Birinci Beynəlxalq İslam Kino Festivalında Oqtay Mirqasımovun “Ovsunçu” filmi festivalın ən yüksək mükafatına – "Qran-pri"sinə layiq görülüb.\n- Oqtay müəllim, çox kino şənliklərinə qatılmısınız. Bəs birinci müsəlman kino festivalının hansı özəlliyi vardı?\n- Çox maraqlı idi, oraya gedərkən həyəcan keçirirdim... Müsəlman dünyasından kinematoqrafçılar öz azad sözlərini deyib ora gəldilər. Və öz azad filmlərini gətirdilər. Hətta Amerika Birləşmiş Ştatları, Britaniya, Litva, Kanada kimi qeyri-müsəlman ölkələri var idi. İnsanları hansısa tarix, hansısa mədəniyyət, hansısa doğmalıq birləşdirir. Biz hamımız qohum-əqrabayıq, Həvva və Adəmın övladlarıyıq. Ümumiyyətlə, müqəddəs kitablar, o cümlədən bizim kitab birliyə çağırır. Müsəlman dövlətlərinin festiavalı da həmin məqsədə qulluq etdi. Və fikrimcə, o, böyük rezonans doğuracaq, bəlkə də, artıq doğurub. Sadəcə olaraq, bəşəriyyət, o cümlədən bəşəriyyətin qərb hissəsi – Qərb ölkələri bir az açıqlığa çıxmalı, informasiya almalıdırlar ki, əslində müsəlman mədəniyyəti nə deməkdir.


Ağdaş sakinindən tiryək, heroin və marixuana aşkarlandı\nAğdaş Rayon Polis Şöbəsinin əməkdaşları tərəfindən narkotik vasitələrin qanunsuz dövriyyəsi ilə məşğul olan şəxslərin müəyyən olunaraq məsuliyyətə cəlb olunmaları istiqamətində növbəti uğurlu əməliyyat tədbiri keçirilib.\nDİN Mətbuat Xidmətinin Şəki regional qrupundan News24.az-a verilən məlumata görə, keçirilmiş əməliyyat tədbirləri nəticəsində Ağdaş şəhər sakini 45 yaşlı Gəray Əliyev saxlanılıb. Şəxsi axtarış zamanı ondan 2 ədəd kiçik sellofan bükümdə ümumi çəkisi 2,366 qram narkotik vasitə olan heroin aşkar edilib.\nDavam etdirilən tədbirlərlə G.Əliyevin yaşadığı evə də baxış keçirilib. Baxış zamanı oradan 36 qrama yaxın qurudulmuş marixuana və 20 qramdan artıq narkotik vasitə olan tiryək aşkar edilərək maddi sübut kimi götürülüb.\nAğdaş sakininin evindən narkotik və silah aşkarlanıb - FOTO


Nüvəsiz üzüm, qədimdən becərilir bağbanlar arasında çox populyardır. Hər il breeders uğurla demək olar ki, görünməz, zəif inkişaf etmiş sümükləri ilə yeni növ cins.\nTorpağını məhsuldar üzüm istəyir hər kəs, o, (bessemyannik) kişmiş qoymaq üçün əhəmiyyət kəsb edir. Bu məhsul maraqlı müxtəlif daha danışacağıq. Biz aşağıdakı məqalədə təsvir üzüm Velez, nə haqqında daha ətraflı məlumat.\nKiyevdə 2009 VV Zagorulko (milli damazlıq) ilə Velez adlı növ Rusbol və Sofia nüvəsiz üzüm forması, keçməklə bred edilmişdir. Bu il müxtəlif qeyri-standart hava şəraiti var. rudiments Mass (Primordia) toxum belə ənənəvi qədər yuxarı və nüvəsiz növ deviates. Mədəniyyət bessemyannosti daha yüksək dərəcəli rudiments kütləvi.\nİndi işlər qədər keçirilən sinif göstəricisi anlayışına bağlı: bu nəticələrinə dair bir digər üçüncü sinfinə aiddir - dördüncü. bu cür xüsusiyyətləri Study Belarus cənubunda baş verir.\nBu maddədə təqdim olunur Üzüm Velez, photos güclü kol var. Vine filiallarının hərtərəfli, demək olar ki, tam uzunluğu ödəmə. ilk bitki dörd gül qaçmaq görünür isə, şlamlarının rooting davam kifayət qədər asandır. bu cür olan ikicinsiyyətli, və ya bisexual var stamens və pistils. gül də tozlanan və verir yaxşılaşdırılması üçün əlavə tozlandırma sərf baxmayaraq. Bu 20 faiz bu rəqəmi öz töhfəsini verir.\nGiləmeyvə və qruplar\nÜzüm Velez orta boşluq haqqında, şax-budaq, çox böyük qruplar var. Onların çəki 3 kiloqram çatır. Bunches konusvari, bəzən silindrik forma var. çox böyük giləmeyvə bu müxtəlif, onun çəkisi 5 qram çatır.\nyüksək rütubət şəraitində və onlar çox krekinq çürüməyə bilər. Amma quru hava onlar deyil ölmək deyil zaizyumlivayutsya, dad keyfiyyətləri itirmir, kol və bir ay yarım asmaq. dəstə yal çox kövrək və giləmeyvə sıx saxlanılır.\nÜzüm müxtəlif Velez erkən yetişmə dövrü. Tam ödəmə və vaxt orta bud 100 gün ayırır. yerdə üzüm yetişdirilməsi əsas məhsul avqustun əvvəlində yığılmış bilər. Belə qruplar ilə bir cür tipik görünüşünü laterals üçün. Onlar məhsul ikinci dalğa təmin Oktyabrın başlanğıcıdır.\nüzüm üzüm meyvə qönçələr şaxta hibrid səviyyəsi digər növ daha aşağı -21˚S edir. Eyni üzüm At Velez tunellər film qış yol tətbiq cover öz-köklü kol və əkin altında artıb edilməlidir. Winegrowers belə şəraitdə mədəniyyətin əsas gözləri qədər dondurmaq deyil ki.\nBu günə qədər müxtəlif göbələk infeksiyaları sabitlik sinif Velez istintaqı daxilində qalır. pərqu kif Resistance - açıq torpaq əkilir pərqu kif, üzüm əsas xəstəliyi, 3.5 xal var. Zavodun yaşıl hissələri təsir bir göbələk infeksiyası - Eyni rəqəm kif dərəcəsi və müqavimət bərabərdir.\nCare və becərilməsi\nÜzüm Velez mədəniyyət güclü formasıdır. , Meyvə yetişmə sürətləndirmək fırça ölçüsü və məhsulun keyfiyyətini artırmaq üçün bəzən hətta qısa üzüm barvermə 6-8 qönçələr kəsilmiş olunur. Verir stabil və yüksək. Fidan adətən asılı və ya öz-köklü formada satılır.\nÜzüm müxtəlif Velez bir sıra üstünlüklərə malikdir. Onun müsbət xüsusiyyətləri digər məşhur növ ilə müqayisə edir şaxta müqavimət daxildir. nəticələri ° C -21 üçün don olmadan qış örtüyü film kol zərər edə baxmayaraq bu bitki, keçir. barvermə ərzində Həddindən artıq rütubət məhsul üçün pis ola bilər. giləmeyvə çürütmək və ya çat zaman var idi. bitki altı deşik budama orta yaz tələb edir. payız ortasında - kol meyvə yetişmə dövründə də sonra məhsul verir, lakin suckers, təşkil edir. Bundan başqa, belə yaxşı üzüm saxlanılır ki, aşkar edilmişdir və nəqliyyat yol.\nÜzüm Velez: mükafatları\nSimferopol, 2010-cu ildə "üzüm Golden dəstə." Beynəlxalq müsabiqə adlı olan Az Velez Professional Tasting Komissiyası və Xalq dad panel layiq görülmüşdür iki qızıl medal qazanmaq bacardı.\nBelə ki, biz ümumiləşdirmək və üzüm Velez əla dadı, sadəlik və yüksək məhsuldarlığı var ki, demək olar.\nKimi uzun bir vaza gül saxlamaq kimi? əsas yolları\nBu dağıdıcı nə deməkdir? Dağıdıcı şəxs dağıdıcı münaqişə, dağıdıcı kişilerarası qarşılıqlı\nBir monitor PS3 qoşulmaq üçün necə tövsiyələr\nKiyevdə bir tort yandırmaq üçün necə\nAkvarium digər balıq ilə barbs uyğunluğu\nNecə "May Little Pony" çəkmək? bir neçə yol düşünün\nDuş: ölçüsü, real qiymətlər\nSnowboard düzgün seçim - yaxşı xizək


Bəşər Əsədin 5 il gecikən addımı: O, qəddar qardaşını işdən çıxartdı\n20 March 2016 - 15:31\nBəşər Əsədin 5 il gecikən addımı:O, qəddar qardaşını işdən çıxartdı\nBəşər Əsəd öz qardaşı Mahiri 4. Ordu Komandanlığı vəzifəsinindən uzaqlaşdırıb.\nStrateq.az-ın rejimə yaxın qaynaqlara istinadən verdiyi xəbərə görə, 15 min əsgəri olan 4. Ordunun rəhbərliyinə Əli Mahmud adlı general gətirilib.\nHafiz Əsədın ən kiçik övladı Mahir Respublika Keşikçiləri qvardiyası və Dördüncü Zirehli diviziyası adlı hərbi birləşmələrin komandiri olmaqla birlikdə, həm də gizli polis və milli təhlükəsizlik orqanlarına rəhbərlik edirdi.\nXüsusi qəddarlığı ilə ad çıxaran Mahir Əsədin istefaya göndərilməsi Suriya rejimindən indiyə qədər tələb edilən bütün islahatların birinci maddəsi olub. 2011-ci ildə Türkiyə hökumətinin xüsusi bir nümayəndə ilə Dəməşqə göndərdiyi islahat tələblərini ehtiva edən məktubunda da Mahir Əsədin ordudakı vəzifəsindən uzaqlaşdırılması məsələsi yer almışdı. Məktubun mətni ortaya çıxandan sonra iki ölkə arasındakı münasibətlər tamamilə pozulmuş, indiyə qədər davam edən qanlı vətəndaş müharibəsi başlamışdı.\nMahir Əsəd Suriyada vətəndaş müharibəsinin başladığı gündən bu yana nümayişçilərin üzərinə atəş açılması, şəhərlərin bombalanması və çox sayda vətəndaşın qətlində günahlandırılır.\n2012-ci ilin 18 iyulunda Dəməşqdə Milli Təhlükəsizlik Nazirliyinin binasında törədilən hücumda yaralandığı, iki ayağının qopduğu, daha sonra Rusiyada müalicə gördüyü sırada öldüyü iddia edilən Mahir Əsədin məmləkəti Lazkiyənin Kardaha kəndində basdırıldığı önə sürülmüşdü. Daha sonra bu iddialar təkzib olunmuş, Suriyanın ən mərhəmətsiz adamının yaşadığı, hətta yoldaşının hamilə olduğu ortaya çıxmışdı. Məlum olmuşdur ki, partlayış sırasında o, həmin binada yox imiş. Bəşər Əsədlə bərabər toplantı keçiriləcək binaya gəlməyə hazırlaşırmış. Əsəd qardaşları yoldaykən, partlayış baş vermiş, binadakı əksər adamlar ölmüş və ya ölümcül yaranlamışdılar. Ölənlər arasında Suriyanın Müdafiə naziri Davud Racita, Milli Təhlükəsizlik naziri və Əsədlərin yeznəsi Asif Şövkət də var idi.\nO dövrdən sonra nüfuzu daha da möhkəmlənən Mahir Əsəd, faktiki olaraq, ölkənin bütün hərbi qüvvəsini əlində cəmləşdirən gücə çevrilmişdi. Mahirin bundan sonra gözə çox görünmədiyi, bütün hərbi təlimatlarını və əmrlərini telefonla verdiyi, hətta hərbi əməliyyatlara da bu cür rəhbərlik etdiyi bildirilirdi.\nSon 5 ildə həyata keçirilən bir çox qətliamlarda adı hallanan Mahirin baş nazir postuna namizədliyi irəli sürülsə də, məhz bu qəddarlığına görə, Əsəd rejimi tərəfindən buna layiq görülməmişdir. Əsəd ailəsinin içində belə “başdanxarab” kimi qəbul edilən bu adam yenə də ölkənin əsas idarəcilərindən biri, hətta Bəşərdən sonra ikinci nüfuz sahibi kimi tanınırdı.\nGörünür, öz beynəlxalq himayəçilərinin, xüsusilə də Rusiyanın başqa hava çaldığını anlayan Bəşər Əsəd indi 5 il əvvəl səsləndirilən Qərb havasına oynamaq niyyətindədir. Gec deyilmi, əcəba? Bu sualın cavabı Qərbin münasibətindən bilinəcək.


Azərbaycan Beynəlxalq Bankının yaratdığı ödənişsiz Akademiyaya qəbul başlanıb | Report.az\nAzərbaycan Beynəlxalq Bankının yaratdığı ödənişsiz Akademiyaya qəbul başlanıb\nAzərbaycan Beynəlxalq Bankının yaratdığı ödənişsiz Akademiyaya qəbul başlanıb Sentyabrın 9-da Azərbaycan Beynəlxalq Bankı ilə “DAN.IT” təhsil mərkəzi arasında IBA Tech Akademiyasının fəaliyyətinə dair tərəfdaşlıq müqaviləsi imzalanıb.\n9 Sentyabr , 2019 13:30\nSentyabrın 9-da Azərbaycan Beynəlxalq Bankı ilə “DAN.IT” təhsil mərkəzi arasında IBA Tech Akademiyasının fəaliyyətinə dair tərəfdaşlıq müqaviləsi imzalanıb.\nSənədə Azərbaycan Beynəlxalq Bankı tərəfdən bankın İdarə Heyətinin sədri Abbas İbrahimov, “DAN.IT” mərkəzi tərəfdən isə mərkəzin təsisçilərindən Eddi Prilepski imza atıb. Tədbirdə sentyabrın 9-dan IBA Tech Akademiyasına qəbulun başlandığı elan edilib. 18 yaşı tamamlanmış, proqramçı olmaq istəyən şəxslər qəbul üçün akademiyanın internet səhifəsi üzərindən onlayn ərizə göndərə bilərlər: www.ibatech.az\nMüşahidə Şurasında CISCO, WiX, SIGMA və s. bu kimi qurumlar təmsil olunan və IT təhsili sahəsində bir çox qlobal şirkətlərə tərəfdaşlıq köməyi göstərən “DAN.IT” mərkəzi də Azərbaycan Beynəlxalq Bankının ölkəmizin biznes mühitində ilk dəfə olaraq həyata keçirdiyi bu sosial layihənin icrasında yaxından iştirak edəcək.\nAzərbaycan Beynəlxalq Bankının İdarə Heyətinin sədri Abbas İbrahimov deyib: “Biz belə bir Akademiyanın yaradılacağını bir neçə həftə əvvəl elan etmişdik. Akademiya barədə ilk açıqlamamızın cəmiyyətdə doğurduğu geniş maraq Azərbaycan Beynəlxalq Bankının bu sosial təşəbbüsünün nə qədər böyük ictimai zərurətdən yarandığını göstərir. Bununla bağlı üzərimizə düşən bütün vəzifələri yerinə yetirəcəyik ki, IBA Tech Akademiyasının fəaliyyəti ilə ölkəmizin bu günü və gələcəyi üçün yüksək bir dəyər yarada bilək. Beləliklə, IT sahəsində bilik və bacarıqlar qazanmaq, özünü inkişaf etdirmək, uğurlu karyera qurmaq arzusunda olan bütün gənclərimizin üzünə bu gündən çox geniş bir imkan açılmış olur. Onları bu imkandan faydalanmağa çağırırıq”.\n“DAN.IT” mərkəzinin təsisçilərindən Eddi Prilepski isə bildirib ki, TELEM metodikasının prinsiplərinə görə, IBA Tech Akademiyasına müraciət edən şəxslərin texniki təhsilli şəxslər olması mütləq şərt deyil. “Çünki burada hər kəs sıfırdan başlayaraq öyrədiləcək. Amma burada təhsil almaq istəyən şəxslərin adekvat məntiqi təfəkkürə malik olması, yüksək texnologiyalara maraq göstərməsi, öyrəndiklərini təcrübədə tətbiq etmək marağı çox mühümdür. Bu halda biz onları əsl peşəkarlar kimi yetişdirərək uğurlu karyera qurmalarına kömək göstərə biləcəyik. Əminik ki, Azərbaycan Beynəlxalq Bankı ilə bu birgə işimiz “DAN.IT” təhsil mərkəzinin ən uğurlu tərəfdaşlıq layihələrindən olacaq”.


2020-ci ilin 17 oktyabrı… - "İki sahil"\n09 dekabr 2021 04:11 Bütün xəbərlər Haqqımızda Əlaqə\n17 oktyabr 2021 09:00\n2020-ci ilin 17 oktyabrı…\nTarixi Zəfərin qələbələrlə dolu hər anı\n2020-ci il sentyabrın 27-də saat 06:00 radələrində Ermənistan silahlı qüvvələri genişmiqyaslı təxribat törədərək cəbhəboyu zonada yerləşən Azərbaycan Ordusunun mövqelərini və yaşayış məntəqələrimizi iriçaplı silahlar, minaatanlar və müxtəlif çaplı artilleriya qurğularından intensiv atəşə tutdu. Təcavüzkar ölkənin təxribatçı əməllərinə cavab olaraq rəşadətli ordumuz sonradan “Dəmir yumruq” adlandırılan əks-hücum əməliyyatına başladı. 44 gün davam edən Vətən müharibəsi təxminən otuzillik işğala son qoyulması, təcavüzkar Ermənistanın kapitulyasiyası və ərazi bütövlüyümüzün bərpası ilə nəticələndi. Müzəffər Ali Baş Komandan İlham Əliyevin rəhbərliyi ilə qazanılmış möhtəşəm Zəfər tariximizə qızıl hərflərlə yazıldı.\n“İki sahil” 44 günlük Vətən müharibəsinin qəhrəmanlıq salnaməsinə bir daha nəzər salır.\nVətən müharibəsinin iyirmi birinci günü\nOktyabrın 16-dan 17-nə keçən gecə Gəncənin yaşayış sahələri yenidən iki raket hücumuna məruz qalır. Jurnalistlərin verdikləri məlumata görə, şəhərdə üç güclü partlayışın eşidildiyini bildiriblər. Azərbaycan Respublikası Baş Prokurorluğunun verdiyi məlumata görə, Ermənistan ordusu saat 01 radələrində növbəti dəfə Cənubi Qafqazın ən böyük istilik elektrik stansiyası olan Mingəçevir Su Elektrik Stansiyasını hədəfə almaqla cəbhə zonasından 100 km-dən artıq uzaqlıqda yerləşən, iri sənaye şəhəri Mingəçevirə raketlər atmışdır. Lakin raketlər Azərbaycan Hava Hücumundan Müdafiə Qoşunları tərəfindən havadaca zərərsizləşdirilmişdir. Azərbaycan tərəfi atəşin Ermənistan ərazisindən həyata keçirildiyini bildirir. Azərbaycan Prezidentinin köməkçisi Hikmət Hacıyevin sözlərinə görə, Gəncə şəhərinin atəşə tutulması zamanı 20 ev dağıdılmış, 12 nəfər (o cümlədən 2 uşaq) ölmüş və 40-dan çox dinc sakin yaralanmışdır. Azərbaycan Ərazilərinin Minalardan Təmizlənməsi Agentliyinin (ANAMA) verdiyi məlumata görə, raketin düşdüyü yerdən tapılan parçalar onun “Elbrus” əməliyyat-taktiki raket sisteminin ballistik raketlərinin olduğunu göstərir. Fövqəladə Hallar Nazirliyinin yaydığı məlumata görə, bu vaxta qədər dağıntılar altından xəsarət almış 52 nəfər və 13 nəfərin cəsədi çıxarılmışdır. Humanitar atəşkəs rejimini kobudcasına pozan Ermənistan silahlı qüvvələri səhər saatlarından başlayaraq Tərtər, Ağdam, Bərdə və Ağcabədi rayonlarının ərazilərini atəşə tutmuşdur.\nPrezident İlham Əliyev xalqa müraciətində Füzuli rayonunun Qoçəhmədli, Çimən, Musabəyli, Pirəhmədli, Dədəli, İşıqlı, Cuvarlı kəndləri və Füzuli şəhərinin işğaldan tam azad edildiyini açıqlamışdır. Əməliyyatlar nəticəsində Ermənistan ordusunun mühəndis-istehkam rəisi, polkovnik Aşot Qazaryan məhv edilmişdir. 16 oktyabr tarixində gün ərzində və 17 oktyabr tarixinə keçən gecə Ermənistan silahlı qüvvələrinin 1-ci motoatıcı alayının müdafiə zolağında ehtiyatdan çağırılmış 300 nəfərədək hərbi vəzifəli döyüş mövqelərini özbaşına tərk edərək geri çəkilmişdir. Azərbaycan Ordusu tərəfindən sutka ərzində həyata keçirilən fəaliyyətlər nəticəsində cəbhənin müxtəlif istiqamətlərində düşmənin xeyli sayda canlı qüvvəsi, 7 ədəd T-72 tankı, 2 ədəd BM-21 “Qrad” YARS, 8 ədəd D-30 və 1 ədəd D-20 haubitsa topları, döyüş sursatı ilə yüklənmiş 10 ədəd yük maşını və 7 ədəd digər avtomobil texnikası məhv edilmiş və sıradan çıxarılmışdır. 27 sentyabr tarixindən bu günə qədər Ermənistan ordusuna məxsus 234 tank, 49 ədəd piyadanın döyüş maşını, 16 ədəd özüyeriyən artilleriya qurğusu, 190 ədəd müxtəlif çaplı toplar, 2 ədəd "Uraqan" sistemi, 1 ədəd "TOS 1a" odsaçan sursatı, 2 ədəd “Elbrus” əməliyyat-taktiki raket kompeksi, 1 ədəd “Toçka-U”, 2 ədəd “S-300” kompleksi, 35 ədəd "Osa" zenit raket kompeksi, 3 ədəd “Tor” zenit-raket kompleksi, 5 ədəd “Kruq” və “Kub” zenit raket kompleksləri, 9 ədəd radioelektron mübarizə sistemləri, 196 ədəd yük avtomobili məhv edilmişdir. 36 tank, 24 ədəd piyadanın döyüş maşını, 98 ədəd yük avtomobili isə qənimət kimi ələ keçirilmişdir. Saat 12 radələrində Azərbaycan Müdafiə Nazirliyi Ermənistan ordusunun S-300 zenit-raket kompleksinin məhv edildiyini göstərən videogörüntü yayımlamışdır.\nSaat 11:11 radələrində Cəbrayıl rayonu istiqamətində Azərbaycan Ordusu mövqelərinə hava zərbələri endirməyə cəhd edən Ermənistana məxsus 1 ədəd “Su-25” təyyarəsi Hava Hücumundan Müdafiə bölmələrinin dəqiq atəşi ilə məhv edilmişdir. Ermənistan tərəfi bunu inkar edib. Gündüz saatlarında Ermənistan silahlı qüvvələrinin bölmələri taktiki pilotsuz uçuş aparatı (PUA) vasitəsilə Ermənistan-Azərbaycan dövlət sərhədinin Tovuz rayonu istiqamətindəki Azərbaycan Ordusu mövqeləri üzərində uçuşlar keçirməyə cəhd göstərərkən Hava Hücumundan Müdafiə bölmələri tərəfindən dərhal aşkar olunaraq məhv edilmişdir.\nSaat 16 radələrində Azərbaycan Müdafiə Nazirliyi Ermənistan ordusunun yanacaq-sürtkü materialları və döyüş sursatı anbarlarının aviasiya zərbələri ilə darmadağın edildiyini göstərən videogörüntü yayımlamışdır. Həmin radələrdə Ermənistan silahlı birləşmələri tərəfindən Ağcabədi rayonunun müxtəlif istiqamətlərdən intensiv raket və ağır artilleriyadan atəşə tutulması nəticəsində Arazbar kəndinin 1 sakini yaralanmışdır.\nFüzuli-Cəbrayıl istiqamətində gedən döyüşlər zamanı son iki gündə dəqiq zərbə ilə Ermənistan silahlı qüvvələrinə məxsus 3 ədəd “Tor-M2KM” zenit-raket kompleksi məhv edilmişdir. Cəbhənin Ağdərə-Ağdam istiqamətində gedən döyüşlər zamanı Azərbaycan Ordusunun mövqelərini atəşə tutan Ermənistan silahlı qüvvələrinə məxsus 1 ədəd BM-21 “Qrad” yaylım atəşli reaktiv sistemi məhv edilmişdir. Saat 19:40 radələrində Azərbaycan Müdafiə Nazirliyi Ermənistan silahlı qüvvələrinin “S-125” zenit-raket kompleksi sıradan çıxarıldığı açıqlamışdır. Ermənistan ordusunun “Qara Qaplan” könüllü dəstəsinin komandiri Rüstəm Qasparyan ağır qəlpə yarası aldıqdan sonra Xankəndi şəhərindən İrəvana aparılsa da, bu gün müalicə aldığı xəstəxanada ölmüşdür. Saat 21 radələrində Ermənistan silahlı birləşmələri tərəfindən Ağdam rayonunun müxtəlif istiqamətlərdən intensiv raket və ağır artilleriyadan atəşə tutulması səbəbindən Mahrızlı kənd sakini, 1981-ci il təvəllüdlü Həsənov Ramil Kamal oğlu yaşadığı evin həyətinə top mərmisinin düşməsi nəticəsində müxtəlif dərəcəli bədən xəsarətləri almış, yaşayış evinə isə külli miqdarda ziyan dəymişdir. Azərbaycan Respublikası və Ermənistan Respublikası 18 oktyabr, yerli vaxtla saat 00.00 dan etibarən müvəqqəti humanitar atəşkəsə razılıq veriblər.\n08 dekabr 2021 16:52\nOrdumuzun Baş Qərargah rəisi Ali Hərbi Məktəbin şəxsi heyəti ilə görüşüb\n08 dekabr 2021 15:29


““Diqlas”da yanmayan seyfim var idi, dollarlar istidən qopub tökülürdü” – Yenicag.Az\nAna Səhifə Cəmiyyət ““Diqlas”da yanmayan seyfim var idi, dollarlar istidən qopub tökülürdü”\nYeni Çağ Media Qrupu – Mart 29, 2019 - 12:22\nİqtisadiyyat nazirliyi “Diqlas”dakı yanğında zərərçəkən sahibkarlarla görüşüb.\nYenicag.az xəbər verir ki, nazir müavini Niyazi Səfərov icarədarları bir-bir qəbul edib. Onlardan “Diqlas”dakı fəaliyyəti haqda məlumatlar alıb. N.Səfərov bildirib ki, prezidentin tapşırığı ilə onlara lazımi dəstək göstəriləcək və bunun üçün araşdırma aparılır.\nNatiq adlı sahibkar qeyd edib ki, 10 ildir “Diqlas”da fəaliyyət göstərirlər və 1 işçisivar. Ortalama aylıq dövriyyəsinin təxminən 30 min manat olduğunu deyib və əlavə edib ki, mağazadakı heç bir malın sığortası olmayıb.\nİcarədar əlavə edib ki, “Diqlas”ın sahibinə aylıq 1200 manat icarə haqqı verib, vergi də ödəyib, amma son aylarda VÖEN-i olmayıb: “Vergi və sosial, icarəyə ümumi 1600 manat verirdik. Mənim mağazada yanmayan seyfim var idi, içində də pul. Yanğından sonra girib baxdıq, dollarlar istidən əl vuran kimi qopub tökülürdü. Banklara da müraciət etdim, pulu götürmədilər. Bizim anbar və dükanda 380 min manatlıq malımız var idi. Seyfdə də 6350 manat, 12 950 dollar var idi”./Qafqazinfo/


Qusar rayonunun Cibir-Həzrə-Mucuq-Sudur avtomobil yolunda “Azərbaycan Avtomobil Yolları” Dövlət Agentliyi tərəfindən (AAYDA) yenidənqurma işləri davam etdirilir.\nAAYDA-dan Cebhe.info-ya verilən məlumata görə, Cibir-Həzrə-Mucuq-Sudur marşrutu üzrə 14 yaşayış məntəqəsini əhatə edən yolun uzunluğu 46 km-dir.\nYolboyu mövcud suötürücü borular sınmış və çökərək yararsız vəziyyətə düşdüyündən, yeni suötürücü dəmir-beton boruların quraşdırılmasına ehtiyac yaranmışdı. Bu səbəbdən 46 dairəvi dəmir-beton suötürücü boru, iki yerdə düzbucaqlı su keçidinin və 2 nöqtədə 1 aşırımlı dəmir-beton konstruksiyalı körpülərin tikintisi layihə üzrə aparılır.\nTikinti işlərinin sonuncu mərhələsində hərəkətin normal təşkili üçün yolboyu yol nişanları və məlumatverici lövhə, km göstəriciləri və siqnal dirəkləri quraşdırılacaq, yolcizgi və yolgöstərici xətlər çəkiləcək.